AN COIMISIÚN EORPACH An Bhruiséil,19.12.2017 COM(2017) 795 final 2017/0353(COD) Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE lena leagtar síos rialacha agus nósanna imeachta maidir le comhlíonadh agus forfheidhmiú reachtaíocht comhchuibhithe an Aontais i leith táirgí agus lena leasaítear Rialacháin (AE) Uimh. 305/2011, (AE) 528/2012, (AE) 2016/424, (AE) 2016/425, (AE) 2016/426 agus (AE) 2017/1369 ó Pharlaimint na hEorpa agus ón gComhairle, agus Treoracha 2004/42/CE, 2009/48/CE, 2010/35/AE, 2013/29/AE, 2013/53/AE, 2014/28/AE, 2014/29/AE, 2014/30/AE, 2014/31/AE, 2014/32/AE, 2014/33/AE, 2014/34/AE, 2014/35/AE, 2014/53/AE, 2014/68/AE agus 2014/90/AE ó Pharlaimint na hEorpa agus ón gComhairle (Téacs atá ábhartha maidir le LEE) {SWD(2017) 466 final}

{SWD(2017) 467 final}

{SWD(2017) 468 final}

{SWD(2017) 469 final}

{SWD(2017) 470 final}



MEABHRÁN MÍNIÚCHÁIN 1.COMHTHÉACS AN TOGRA 1.1.Forais agus cuspóirí an togra Tá sé ar cheann de phríomhthosaíochtaí polaitiúla an Choimisiúin Eorpaigh margadh aonair níos doimhne agus níos cothroime a chruthú a dhéanfaidh forbairt ar a láidreachtaí agus a bhainfidh barr iomlán a chumais amach ina ghnéithe uile. Tá sé ar cheann de phríomhchuspóirí chlár oibre 2017 an Choimisiúin obair leantach a dhéanamh maidir leis an Teachtaireacht ó 2015 dar teideal "Upgrading the Single Market: more opportunities for people and business" [An Margadh Aonair a Uasghrádú: tuilleadh deiseanna do dhaoine agus do ghnólachtaí] agus í a chur chun feidhme. As measc na gceithre shaoirse bhunúsacha, is í an tsaorghluaiseacht earraí an ceann is forbartha sa margadh aonair. Is aisti sin a ghintear tuairim is 25% d’olltáirgeacht intíre (OTI) an Aontais Eorpaigh agus 75% den trádáil earraí idir Ballstáit an Aontais Eorpaigh. Is le AE a bhaineann an séú cuid den trádáil dhomhanda in earraí. B’ionann an luach trádála earraí idir Ballstáit an Aontais Eorpaigh in 2015 agus EUR 3 063 billiún. Ach tá obair fós le déanamh chun a áirithiú go mbeidh margadh aonair na hEorpa domhain agus cothrom. Tá an iomaíocht á saobhadh agus tá tomhaltóirí á gcur i mbaol de dheasca an mhéadaithe ar an líon táirgí neamhdhleathacha agus neamhchomhlíontacha atá ar an margadh. Tugann go leor oibreoirí eacnamaíocha neamhaird ar na rialacha le teann aineolais orthu nó d’aon ghnó chun buntáiste iomaíoch a fháil. Tá díspreagadh níos mó de dhíth, ach is minic go mbíonn na húdaráis faireachais margaidh tearcmhaoinithe agus srianta ag teorainneacha náisiúnta. Is minic a bhíonn gnólachtaí gníomhach taobh istigh de AE agus ar fud an domhain araon, agus is mear an éabhlóid atá ag teacht ar shlabhraí soláthair nua-aimseartha. Ó thaobh na ríomhthráchtála de, go háirithe, is rí-dheacair ag na húdaráis faireachais margaidh rianú a dhéanamh ar earraí neamhchomhlíontacha a allmhairítear isteach san Aontas agus an teintiteas atá freagrach astu laistigh dá ndlínse a aithint. Ina chlár oibre do 2017, d’fhógair an Coimisiún tionscnamh mar chuid den 'Phacáiste um Earraí' chun comhlíonadh táirgí agus forfheidhmiú reachtaíocht comhchuibhithe an Aontais a láidriú. Tá an tionscnamh ceaptha aghaidh a thabhairt ar an méadú atá ag teacht ar tháirgí neamhchomhlíontacha ar mhargadh an Aontais agus dreasachtaí a chur ar fáil a mhéadóidh an comhlíonadh rialála agus a áiritheoidh láimhseáil chothrom chomhionann a rachaidh chun tairbhe na ngnólachtaí agus na saoránach. Díríonn an tionscnamh go príomha ar na dreasachtaí cearta a thabhairt go ghnólachtaí, ar sheiceálacha ar chomhlíonadh a dhéanamh níos déine agus ar chomhar trasteorann níos dlúithe idir na húdaráis forfheidhmiúcháin a chur chun cinn. Is éard a dhéanfaidh an tionscnamh: ·an creat atá ann cheana do ghníomhaíochtaí faireachais margaidh a chomhdhlúthú; ·spreagadh a thabhairt d’údaráis faireachais margaidh as roinnt de na Ballstáit gníomhaíochtaí comhpháirteacha a dhéanamh; ·an malartú faisnéise a fheabhsú agus an comhordú clár faireachais margaidh a chur chun cinn; ·creat treisithe a chruthú maidir le rialuithe ar tháirgí atá ag teacht isteach i margadh an Aontais agus maidir le comhar feabhsaithe idir údaráis faireachais margaidh agus údaráis custaim. 1.2.Comhsheasmhacht le forálacha beartais atá sa réimse beartais cheana (a)Rialachán (AE) Uimh. 765/2008 ó Pharlaimint na hEorpa agus ón gComhairle agus Cinneadh Uimh. 768/2008/CE ó Pharlaimint na hEorpa agus ón gComhairle Is le Rialachán (CE) Uimh. 765/2008 a sholáthraítear an creat atá anois ann maidir le faireachas margaidh ar tháirgí agus tá sé comhlántach le Cinneadh Uimh. 768/2008/CE. Leis an gCinneadh, bunaítear forálacha tagartha le haghaidh reachtaíocht an Aontais a dhéanfaidh coinníollacha margaíochta táirgí a chomhchuibhiú, go háirithe na hoibleagáidí atá ar ghnólachtaí sa slabhra soláthair. Táthar ag moladh gan feidhm a bheith ag Airteagal 15 agus ag Airteagal 29 de Rialachán (CE) Uimh. 765/2008 a thuilleadh maidir leis an reachtaíocht a liostaítear san Iarscríbhinn a ghabhann leis an togra reachtach seo. Leanfaidh na forálacha tagartha a bhunaítear le Cinneadh Uimh. 768/2008/CE de bheith ina gcreat ginearálta do na hoibleagáidí atá ar mhonaróirí, ar ionadaithe údaraithe, ar allmhairithe agus ar dháileoirí. (b)Togra le haghaidh Rialachán ó Pharlaimint na hEorpa agus ón gComhairle maidir le faireachas margaidh ar tháirgí agus lena leasaítear Treoracha 89/686/CEE agus 93/15/CEE ón gComhairle, agus Treoracha 94/9/CE, 94/25/CE, 95/16/CE, 97/23/CE, 1999/5/CE, 2000/9/CE, 2000/14/CE, 2001/95/CE, 2004/108/CE, 2006/42/CE, 2006/95/CE, 2007/23/CE, 2008/57/CE, 2009/48/CE, 2009/105/CE, 2009/142/CE, 2011/65/AE, Rialachán (AE) Uimh. 305/2011, Rialachán (CE) Uimh. 764/2008 agus Rialachán (CE) Uimh. 765/2008 ó Pharlaimint na hEorpa agus ón gComhairle Tá an togra seo comhsheasmhach leis an togra le haghaidh Rialachán maidir le faireachas margaidh ar tháirgí arna ghlacadh ag an gCoimisiún i bhFeabhra 2013 [COM(2013)75] mar chuid den ‘Phacáiste um Shábháilteacht Táirgí Tomhaltais agus um Fhaireachas Margaidh’. Ba é ba chuspóir uileghabhálach le COM(2013)75 creat faireachais margaidh an Aontais a shimpliú go mór i réimse na dtáirgí neamhbhia trí laghdú a dhéanamh ar líon na nionstraimí reachtaíochta a bhfuil rialacha faireachais margaidh iontu, agus córas aonchéime a chruthú a tharraingeodh na rialacha sin uile le chéile in aon ionstraim amháin. Go háirithe, ceapadh COM(2013)75 chun athbhreithniú a dhéanamh ar na rialacha faireachais margaidh a leagtar síos i dTreoir 2001/95/CE maidir le Sábháilteacht Ghinearálta Táirgí, i Rialachán (CE) Uimh. 765/2008 agus in go leor ionstraimí reachtaíochta comhchuibhithe de chuid an Aontais a bhaineann go sonrach le hearnálacha ar leith, agus na rialacha sin uile a chuíchóiriú in aon ionstraim dlí amháin a mbeadh feidhm aici go cothrománach thar gach earnáil.

Ghlac Parlaimint na hEorpa a seasamh ar an togra ag an gcéad léamh an 15 Aibreán 2014. Cuireadh stad leis an bplé reachtach in 2015, áfach. Dá gcuirfí tús arís leis an bplé reachtach ar COM(2013)75, d'fhéadfadh anailís ar an reachtaíocht comhchuibhithe de chuid an Aontais a bhfuil feidhm aici faoi láthair, ina gcuirfí san áireamh forbairtí ó 2013 i leith, chomh maith leis an togra seo, cur leis an dul chun cinn atá déanta ag na comhreachtóirí ar an togra i gcomhréir leis an gComhaontú Idirinstitiúideach idir Parlaimint na hEorpa, Comhairle an Aontais Eorpaigh agus an Coimisiún Eorpach maidir le Reachtóireacht Níos Fearr. Cuimsítear sa togra seo forálacha ‘lex generalis’ a sheachnóidh aon riosca a d'fhéadfadh a bheith ann go mbeadh forálacha ag forluí nó ag teacht salach ar an ‘togra maidir le faireachas margaidh’ COM(2013)75. (c)Reachtaíocht comhchuibhithe an Aontais i leith táirgí Le reachtaíocht comhchuibhithe an Aontais i leith táirgí, leagtar amach ceanglais chomhchoiteanna maidir leis an gcaoi a gcaithfear táirge a mhonarú, lena náirítear rialacha faoina tháirgeadh, faoina mhéid agus faoina chomhdhéanamh. Féachann an togra ní hamháin le constaicí roimh shaorghluaiseacht earraí sa mhargadh aonair a dhíchur ach lena áirithiú freisin nach ndíolfar ach táirgí sábháilte comhlíontacha in AE. Ar an mbealach sin, bainfidh trádálaithe macánta tairbhe as cothrom iomaíochta, ní a chosnóidh tomhaltóirí agus úsáideoirí gairmiúla agus a chuirfidh margadh aonair iomaíoch chun cinn. Reachtaíocht comhchuibhithe an Aontais i leith táirgí mar a liostaítear í san Iarscríbhinn a ghabhann leis an Rialachán atá beartaithe, is leis an reachtaíocht sin a sholáthraítear an creat sonrach le haghaidh mhargaíocht gach catagóire táirgí a chumhdaítear leis, agus na hoibleagáidí atá ar gach gnólacht sa slabhra soláthair dá réir sin. Chun a áirithiú go gcomhlíonann táirgí reachtaíocht comhchuibhithe an Aontais, tá sé ríthábhachtach comhar rianúil agus dea-theagmháil a bheith ann idir monaróirí agus údaráis faireachais margaidh. Faoin tionscnamh seo, ní féidir táirge a chur ar fáil ar an margadh mura bhfuil duine bunaithe san Aontas atá freagrach as faisnéis faoi chomhlíonadh agus a fhéadfaidh bheith ina theagmhálaí díreach do na húdaráis faireachais margaidh. D’fhéadfadh an monaróir, an tallmhaireoir nó oibreoir eacnamaíoch arna shainordú ag an monaróir bheith sa duine sin. (d)Treoir 2001/95/CE maidir le Sábháilteacht Ghinearálta Táirgí Áirithítear leis an Treoir seo go bhfuil na táirgí a chuirtear ar an margadh sábháilte, go háirithe trí dhíriú ar tháirgí a mbaineann riosca tromchúiseach leo agus i gcás ina bhfuil sé beartaithe ag údaráis Ballstáit a margú nó a núsáid a dhiúltú nó a thoirmeasc chun an riosca do shláinte agus do shábháilteacht an tomhaltóra a mhaolú. (e)Rialachán (AE) Uimh. 952/2013 ó Pharlaimint na hEorpa agus ón gComhairle (Cód Custaim an Aontais) Tá an comhar idir údaráis faireachais margaidh agus údaráis custaim ríthábhachtach chun reachtaíocht comhchuibhithe an Aontais i leith táirgí a fhorfheidhmiú go héifeachtach. Is amhlaidh atá toisc gurb iad teorainneacha seachtracha AE an scagaire is tábhachtaí ar tháirgí neamhchomhlíontacha, mar a bhfuil forléargas iomlán ag na húdaráis ar an sreabhadh trádála. De bhreis air sin, ní mór rialacha maidir le sábháilteacht agus maidir le comhlíonadh a fhorfheidhmiú ar bhealach níos aonfhoirmí. Ní féidir sin a bhaint amach ach tríd an gcomhar córasach idir údaráis faireachais margaidh agus na húdaráis atá i gceannas ar tháirgí a sheiceáil ag teorainneacha seachtracha AE. Tá sé tábhachtach freisin comhar éifeachtach éifeachtúil a bheith ann nuair atá níos mó ná údarás amháin sna Ballstáit freagrach as a sheiceáil go gcomhlíonann earraí allmhairithe na rialacha maidir le sábháilteacht táirgí. Caithfidh na húdaráis sin a bheith ag obair i gcomhar le chéile, go háirithe trí fhaisnéis ábhartha a roinnt. 1.3.Comhsheasmhacht le beartais eile de chuid an Aontais D’aithin an Coimisiún an ról bunriachtanach a imríonn líonraí forfheidhmiúcháin agus d’fhéach sé le spreagadh agus cabhair a thabhairt do Bhallstáit cur lena gcumas dlí an Aontais a fhorfheidhmiú agus deimhin a dhéanamh de go mbeidh ag údaráis riaracháin agus ag lucht cigireachta an trealamh cuí lena gcuid cúraimí a dhéanamh. Chun forfheidhmiú reachtaíocht comhchuibhithe an Aontais i leith táirgí a neartú, chuir an Coimisiún obair den chineál céanna san áireamh a rinneadh le déanaí chun forfheidhmiú a fheabhsú i réimsí eile. Ceann de na réimsí sin is ea réimse an bhia agus na beatha ina gcuirfidh Rialachán (AE) 2017/625 maidir le rialuithe oifigiúla agus gníomhaíochtaí oifigiúla eile arna ndéanamh lena áirithiú go gcuirtear i bhfeidhm dlí an bhia agus na beatha, rialacha maidir le sláinte agus leas ainmhithe, sláinte plandaí agus táirgí cosanta plandaí, cuirfidh sé feabhas ar chumas na mBallstát rioscaí sláinte don duine, d'ainmhithe agus do phlandaí a chosc, a dhíothú nó a laghdú. Chuir an Coimisiún togra ar aghaidh chun an Rialachán maidir le Comhar um Chosaint Tomhaltóirí a leasú i dtaobh chumhachtaí na núdarás forfheidhmiúcháin agus i dtaobh an bhealaigh inar féidir leo dul i gcomhar le chéile. Mhol an Coimisiún rialacha nua freisin chun breis cumhachta a thabhairt d’údaráis iomaíochta na mBallstát agus lena áirithiú go bhfuil acu na huirlisí uile atá de dhíth chun rialacha AE in aghaidh trustaí a fhorfheidhmiú ar bhealach níos éifeachtaí. Tá neartú na gcumhachtaí forfheidhmiúcháin go mór i gceist le déanaí freisin i dtionscnaimh reachtacha eile agus i ndlíthe um chosaint sonraí agus i reachtaíocht maidir le leasacháin. Fágann an méadú ar líon na dtáirgí a allmhairítear agus an laghdú ar acmhainní lucht custaim nach mór rialachas an Aontais Custaim a dhíriú níos fearr ar na dúshláin atá ann faoi láthair agus a bheidh ann amach anseo. Cuirtear san áireamh i bhforálacha an togra seo na sásraí comhordaithe agus comhair idirghníomhaireachta atá molta, chomh maith le measúnuithe riosca níos fearr, lena náirítear measúnuithe riosca ar leibhéal an Aontais Custaim, chun rialuithe a dhéanamh níos éifeachtúla agus níos éifeachtaí. Maidir leis an trádáil dhomhanda, dhearbhaigh an Coimisiún an athuair a bheartas atá bunaithe ar an oscailteacht agus ar an gcomhar. Nuair is ann do rialacha nach gcloítear leo, áfach, ba ghá na hionstraimí a bheith ar láimh ag AE chun an cothrom iomaíochta a chur ar ais i réim agus chun gníomhú go cinntitheach in aghaidh tíortha nó gnólachtaí a ghabhann i mbun cleachtais éagóracha. Le forfheidhmiú láidir rialacha an Aontais, d'áiritheofaí freisin go ngearrfaí pionóis ar aon chuideachta a bheadh i láthair nó gníomhach san Aontas agus a bhrisfeadh na rialacha. Déanfar sin i gcomhar le húdaráis na mBallstát agus trí bhainistiú riosca níos láidre i dtaca le custam an Aontais chun trádáil dhlisteanach AE a éascú agus a luathú, agus sábháilteacht agus slándáil saoránach a áirithiú ag an am céanna trí stop a chur le hearraí bréige nó contúirteacha a theacht trí theorainneacha AE isteach. 2.BUNÚS DLÍ, COIMHDEACHT AGUS COMHRÉIREACHT 2.1.Bunús dlí

Tá an togra seo bunaithe ar Airteagal 33, Airteagal 114 agus Airteagal 207 den Chonradh ar Fheidhmiú an Aontais Eorpaigh. 2.2.Coimhdeacht Tá gníomhaíochtaí faireachais margaidh, go háirithe reachtaíocht comhchuibhithe an Aontais i leith táirgí, faoi raon inniúlachta údaráis náisiúnta na mBallstát. Ní athróidh sé sin. Chun bheith éifeachtach, áfach, ní mór don fhaireachas margaidh a bheith aonfhoirmeach ar fud an Aontais. Má tá an faireachas margaidh níos ‘boige’ in áiteanna áirithe san Aontas le hais a chéile, cruthaítear laigí atá ina mbagairt do leas an phobail agus a chruthaíonn dálaí míchothroma trádála agus a spreagann ‘an tsiopadóireacht fóraim’. Ba cheart an riosca do leasanna éagsúla an phobail, na leasanna a dhéanann reachtaíocht comhchuibhithe an Aontais iarracht a chosaint, a mheas freisin i ndáil le táirgí a allmhairítear isteach san Aontas. Dá bhrí sin, is gá go mbeidh faireachas margaidh éifeachtach i bhfeidhm feadh fad iomlán theorainneacha seachtracha an Aontais. Tá sé riachtanach mar sin an forfheidhmiú a neartú i gcás reachtaíocht comhchuibhithe an Aontais i leith táirgí, leasanna an phobail sa chomhthéacs seo a chosaint, go háirithe cosaint na sláinte, agus cothrom iomaíochta do ghnólachtaí atá bunaithe laistigh agus lasmuigh de AE a áirithiú. Ba cheart tacar cumhachtaí a thabhairt d'údaráis faireachais margaidh a chuirfeadh ar a gcumas forfheidhmiú éifeachtach a dhéanamh ar reachtaíocht comhchuibhithe an Aontais i leith táirgí. Ba cheart a gcomhar trasteorann agus a gcomhar le húdaráis custaim a mhéadú. Ba cheart rialuithe ag teorainneacha seachtracha an Aontais a neartú freisin. Dá réir sin, ní mór ionstraimí agus sásraí faireachais margaidh a bhunú le gur féidir na bearta sin a dhéanamh agus chun iad a éascú, go háirithe trí Líonra an Aontais um Chomhlíonadh Táirgí a bhunú a mbeidh sé de phríomhchúram air an forfheidhmiú a chomhordú ar fud an Aontais. Is gá aghaidh a thabhairt ar mhaoiniú agus ar thuairisciú ar leibhéal an Aontais freisin. 2.3.Comhréireacht Ní dhéanfaidh an togra difear d'inniúlachtaí forfheidhmiúcháin na mBallstát. Is féidir go mbeidh ar chuid de na Ballstáit, áfach, a ndlíthe náisiúnta nós imeachta a chur in oiriúint lena áirithiú go mbeidh a núdaráis faireachais margaidh in ann úsáid éifeachtach a bhaint as a gcuid cumhachtaí forfheidhmiúcháin sa chomhthéacs trasteorann, le go rachaidh siad i gcomhar lena chéile agus go dtabharfaidh siad aghaidh ar neamhchomhlíonadh táirgí in AE. Ní théann na bearta a leagtar amach sa togra seo thar a bhfuil riachtanach chun na fadhbanna a shainaithnítear ann a réiteach agus a chuspóirí a bhaint amach. Leis an togra, foráiltear do thacar coiteann cumhachtaí le haghaidh gach údarás inniúil sna Ballstáit, rud ba cheart cabhrú leo an forfheidhmiú agus an comhlíonadh le rialacha comhchuibhithe an Aontais i leith táirgí a neartú. An leibhéal comhchuibhithe a roghnaíodh, is gá é chun a áirithiú go mbeifear in ann comhar agus malartú fianaise a dhéanamh gan deacrachtaí idir údaráis inniúla. Thairis sin is gá réiteach a fháil ar an gcaoi a bhfuil cúrsaí faoi láthair, is é sin nach ndéantar forfheidhmiú comhsheasmhach comhtháite sa mhargadh aonair ar cheanglais áirithe ar tháirgí a leagtar síos i reachtaíocht comhchuibhithe an Aontais mar nach bhfuil ag údaráis faireachais margaidh i mBallstáit áirithe na cumhachtaí atá de dhíth orthu chun an neamhchomhlíonadh a iniúchadh agus deireadh a chur leis. De bharr an togra, cuirfear feabhas ar an gcomhar forfheidhmiúcháin gan ualach díréireach nó iomarcach a chur ar údaráis na mBallstát. Ní théann an togra, mar sin, thar an méid atá riachtanach lena chuspóirí a bhaint amach. 2.4.An rogha ionstraime Rialachán an taon ionstraim amháin a oireann don chuspóir go gcuirfí feabhas ar an bhforfheidhmiú agus ar an gcomhlíonadh maidir le reachtaíocht comhchuibhithe an Aontais i leith táirgí. Ní éireodh le Treoir na cuspóirí a bhaint amach óir bheadh teorainneacha dlínse agus an poitéinseal d'easaontas breithiúnach ann i gcónaí i ndiaidh thrasuí na Treorach. 3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR 3.1.Meastóireachtaí ex post/seiceálacha oiriúnachta ar an reachtaíocht atá ann cheana Mar chuid de chlár oibre an Choimisiúin 2017, rinneadh meastóireacht ar an gcreat dlíthiúil atá ann faoi láthair don fhaireachas margaidh, go háirithe ar fhorálacha Airteagal 15 go hAirteagal 29 de Rialachán (CE) Uimh. 765/2008. Chumhdaigh an mheastóireacht an tréimhse ó 2010 (dáta chur i bhfeidhm an Rialacháin) go 2015. Éifeachtacht De réir na meastóireachta ar Rialachán (CE) Uimh. 765/2008, ní raibh sé éifeachtach ach i bpáirt ag baint amach a chuid cuspóirí sonracha agus straitéiseacha. Is é an phríomhchúis leis sin nach bhfuil leibhéal an chomhordaithe agus an chomhair sásúil go fóill. Tá uirlisí amhail Córas Mear-Rabhaidh an Aontais um tháirgí neamhbhia contúirteacha (RAPEX) agus an Córas Faisnéise agus Cumarsáide don Fhaireachas Margaidh (ICSMS) ann le comhar trasteorann i dtaobh faireachas margaidh a áirithiú, ach ní bhaineann na Ballstáit go leor úsáide astu. Dá thairbhe sin, is annamh a chuireann údaráis faireachais margaidh srian le margú táirge má thugann a gcomhúdarás i mBallstát eile fógra dóibh faoi bhearta i ndáil leis an táirge. Is cosúil nach bhfuil mórán scóipe ann d’údaráis faireachais margaidh agus custaim úsáid a baint as na cinntí (lena náirítear tuarascálacha tástála) a dhéanann a gcomhúdaráis i mBallstáit eile agus dúbailt iarrachta a sheachaint ar an dóigh sin. Thairis sin, ní chuirtear Rialachán (CE) Uimh. 765/2008 i bhfeidhm go haonfhoirmeach fós, de bharr na ndifríochtaí suntasacha sa chaoi a gcuireann na Ballstáit chun feidhme é. Baineann seo le heagrú an fhaireachais margaidh ar an leibhéal náisiúnta, le hacmhainní airgeadais, daonna agus teicniúla a bheith ar fáil, le straitéisí an fhaireachais margaidh, le cumhachtaí cigireachta agus cumhachtaí smachtbhannaí agus leis na córais faireacháin agus tuairiscithe. Ar deireadh, is cosúil go bhfuil na rialuithe teorann ar tháirgí allmhairithe easnamhach. Is éard is cúis leis na deacrachtaí is mó nach bhfuil dlínse ag údaráis faireachais margaidh taobh amuigh dá mBallstát féin, go háirithe i gcomhthéacs an díolacháin ar líne. Dá bhrí sin, tá sé sábháilte a mheas nach sásaíonn Rialachán (CE) Uimh. 765/2008 a chuid cuspóirí straitéiseacha ina niomláine, mar atá cosaint leasanna an phobail a neartú agus dálaí córa trádála a áirithiú d’oibreoirí eacnamaíocha trí bhíthin líon na dtáirgí neamhchomhlíontacha ar an margadh aonair a laghdú. Tugann na sonraí atá ar fáil le fios go bhfuiltear fós ag cur táirgí neamhchomhlíontacha ar an margadh, agus gur féidir go bhfuil méadú ag teacht air sin. Éifeachtúlacht Is iad na Ballstáit agus a núdaráis faireachais margaidh a sheasann an chuid is mó de chostas an fhaireachais margaidh, agus athraíonn an costas sin go mór ó Bhallstát go Ballstát. Is amhlaidh atá toisc go dteastaíonn leibhéil éagsúla acmhainne daonna agus airgeadais ó shamhlacha eagrúcháin náisiúnta éagsúla, ach is toradh é freisin ar na cineálacha éagsúla cur chuige atá ag údaráis faireachais margaidh maidir le tuairisciú sonraí faoi acmhainní airgeadais a úsáideadh agus na gníomhaíochtaí a rinneadh. Meastar go bhfuil costais faisnéise oibreoirí eacnamaíocha neamhthábhachtach de bharr Rialacháin (CE) Uimh. 765/2008. Mar sin féin, luann gnólachtaí an tionchar diúltach a imrítear orthu de dheasca neamhréireachtaí uilechoiteanna i gcur chuige na mBallstát maidir le faireachas margaidh, agus áitíonn siad nach bhfuil an sásra forfheidhmiúcháin atá ann faoi láthair in ann na dálaí cothroma a chruthú do ghnólachtaí.

Ó thaobh tairbhe de, níor fheabhsaigh Rialachán (CE) Uimh. 765/2008 an tsábháilteacht do thomhaltóirí agus d’úsáideoirí deiridh eile mar a bhíothas ag súil. Is léir ó mharthanacht agus ó mhéadú na dtáirgí neamhchomhlíontacha nár chruthaigh sé dálaí córa trádála do ghnólachtaí ach oiread. Comhleanúnachas Tugann an mheastóireacht le fios go bhfuil fadhbanna ann maidir le comhsheasmhacht leis an Treoir maidir le Sábháilteacht Ghinearálta Táirgí 2001/95/CE (TSGT), nach bhfuil a cuid sainmhínithe ag teacht le sainmhínithe de chuid an Rialacháin i gcónaí. Soiléirítear leis an togra seo na teorainneacha idir TSGT agus an Rialachán (CE) Uimh. 765/2008. Is leor mar a chosnaíonn an fhoráil lex specialis comhleanúnachas Rialachán (CE) Uimh. 765/2008 le treoracha earnála. Mar sin féin, i gcásanna áirithe, tá neamhréitigh agus bearnaí ann sna sainmhínithe agus sa téarmaíocht a thugtar sna hionstraimí éagsúla reachtaíochta agus baineann siad seo de shoiléire ghinearálta an chreata don fhaireachas margaidh, gan cur isteach ar chur chun feidhme Rialachán (CE) Uimh. 765/2008. Ábharthacht Tharraing an mheastóireacht aird ar roinnt deacrachtaí maidir leis an tuiscint ar raon feidhme Rialachán (CE) Uimh. 765/2008. Cé go bhfuil a chuid sainmhínithe soiléir agus feiliúnach i gcoitinne, níl siad iomlán agus suas chun dáta, go háirithe maidir le díolachán ar líne. Tá Rialachán (CE) Uimh. 765/2008 ábhartha agus riachtanais na bpáirtithe leasmhara reatha amhail comhar agus malartú faisnéise, agus rialuithe teorann, á gcur san áireamh, ach is lú a ábharthacht maidir le riachtanais a bhaineann le dinimic an mhargaidh i láthair na huaire (méadú na trádála ar líne, srianta náisiúnta buiséid), a dteastaíonn freagartha gasta uaithi. Is creat athbhreithnithe don fhaireachas margaidh an taon ní a bheadh in a chuidiú chun an leibhéal cosanta do leasanna an phobail a raibh súil leis a bhaint amach agus chun dálaí córa trádála a áirithiú do rannpháirtithe sa mhargadh. Breisluach AE Is iad na Ballstáit atá freagrach as reachtaíocht comhchuibhithe an Aontais a chur i bhfeidhm agus as beart éifeachtach a dhéanamh in aghaidh táirgí a bhfuil riosca ag baint leo. Cuireann margadh aonair gan teorainneacha inmheánacha dúshláin roimh na húdaráis phoiblí a bhfuil orthu an reachtaíocht seo a chur i bhfeidhm, agus iad faoi shrian ag teorainneacha na ndlínsí. Thairis sin, de dheasca laigí in eagrú an fhaireachais margaidh sa Bhallstát aonair tá lúba ar lár sa slabhra. Le forfheidhmiú comhsheasmhach a áirithiú agus le dul i ngleic leis an neamhchomhlíonadh thar roinnt Ballstát, is gá gníomhaíochtaí a chomhordú ar fud an Aontais. Cuireadh in iúl sa mheastóireacht go naithnítear go forleathan an tairbhe a bhaineann le hionstraim amháin reachtaíochta Eorpaí a bheith ann maidir le comhchuibhiú faireachais margaidh seachas ionstraimí éagsúla reachtaíochta náisiúnta. Eascraíonn breisluach AE Rialachán (CE) Uimh. 765/2008, den chuid is mó, ó fhorálacha ina gcuirtear córais chomhchoiteanna faisnéise chun cinn a éascaíonn an comhar riaracháin agus a chuireann leis an gcomhar idir údaráis faireachais margaidh agus na húdaráis atá i gceannas ar tháirgí a sheiceáil ag teorainneacha seachtracha AE. Níl breisluach iomlán AE le fáil fós toisc nach bhfuil an malartú faisnéise trasteorann agus an comhar trasteorann chomh maith agus a d’fhéadfaidís a bheith, agus toisc go gcuirtear an creat don fhaireachas margaidh chun feidhme ar bhealach neamhréireach ar an leibhéal náisiúnta, agus toisc go bhfuil easpa acmhainní ann. 3.2.Comhairliúcháin leis na páirtithe leasmhara Chuathas i gcomhairle leis na húdaráis faireachais margaidh le linn roinnt cruinnithe den Sainghrúpa um an Margadh Inmheánach do Tháirgí a reáchtáladh an 1 Feabhra 2016, an 21 Deireadh Fómhair 2016 agus an 31 Márta 2017. Sa chruinniú deireanach díríodh ar an togra reachtach agus ar a chuid príomhchuspóirí agus go háirithe ar an mbealach le cur leis an gcomhar idir na Ballstáit, le leibhéal aonfhoirmeach leordhóthanach faireachais margaidh a chruthú agus le rialuithe teorann níos láidre a bheith ann ar tháirgí a allmhairítear isteach i margadh an Aontais. D’eagraigh an Coimisiún comhdháil páirtithe leasmhara a raibh cead isteach inti ag lucht tionscail, ag tomhaltóirí, ag údaráis, etc. an 17 Meitheamh 2016. Ba í an aidhm na príomhcheisteanna a aithint a bhaineann le comhlíonadh táirgí sa mhargadh aonair, leis an mbealach le reachtaíocht comhchuibhithe a fhorfheidhmiú níos fearr, agus le bealaí féideartha chun tosaigh a aithint. Foilsíodh comhairliúchán poiblí i ngach teanga oifigiúil de chuid AE ar shuíomh gréasáin comhairliúcháin arna óstáil ar Europa. Bhí an comhairliúchán ar siúl ón 1 Iúil go dtí an 31 Deireadh Fómhair 2016. Bhí mar chuspóir aige fianaise agus tuairimí a bhailiú faoi na gníomhaíochtaí chun forfheidhmiú agus comhlíonadh a fheabhsú sa mhargadh aonair d’Earraí. Thug an Líonra Fiontar Eorpach misneach agus tacaíocht d’fhiontair bheaga agus mheánmhéide i rith an chomhairliúcháin. Fuarthas 239 freagra ó ghnólachtaí (127), ó údaráis phoiblí (80), agus ó shaoránaigh (32). Is léir ó thorthaí an chomhairliúchán gur gá comhlíonadh táirgí a mhéadú sa mhargadh aonair toisc go bhfuil tionchar diúltach ag an neamhchomhlíonadh ar thomhaltóirí agus ar úsáideoirí deiridh eile, agus ar dhíolachán na ngnólachtaí a chomhlíonann oibleagáidí dlíthiúla agus/nó ar a sciar den mhargadh. Thairis sin, mhol na freagróirí meascán faisnéise, tacaíochta agus forfheidhmiúcháin ag na húdaráis phoiblí chun an neamhchomhlíonadh a laghdú. Maidir le táirgí neamhchomhlíontacha a thrádálann gnólachtaí atá i dtír nach bhfuil in AE, tugann torthaí an chomhairliúcháin le fios gur gá d’údaráis custaim agus faireachais margaidh a gcuid rialuithe ar tháirgí atá ag teacht isteach i margadh an Aontais a chomhordú níos fearr. Luaitear leis gur gá iallach a chur ar ghnólachtaí atá bunaithe i dtíortha nach bhfuil in AE duine taobh istigh den Aontas a cheapadh le beith freagrach as faisnéis faoi chomhlíonadh. 3.3.Bailiú agus úsáid saineolais Rinne an Coimisiún nó conraitheoirí eachtracha roinnt suirbhéanna, comhairliúchán agus staidéar idir 2012 agus 2016. Chuathas i gcomhairle le Ballstáit freisin faoi cé chomh héifeachtach atá an faireachas margaidh ar fud an Aontais. Idir Iúil 2016 agus Bealtaine 2017, rinneadh meastóireacht eachtrach ar chur i bhfeidhm Rialachán (CE) Uimh.765/2008. Cuireadh na torthaí san áireamh sa togra reachtach seo d'fhonn feabhas a chur ar fhorfheidhmiú reachtaíocht comhchuibhithe an Aontais i leith táirgí.

3.4. Oiriúnacht rialála agus simpliú Is é tátal na meastóireachta a rinneadh ar an gcreat dlíthiúil don fhaireachas margaidh atá ann faoi láthair (féach roinn 3.1. thuas) go seasann na húdaráis phoiblí an chuid is mó de chostas an fhorfheidhmithe a shíolraíonn ó rialacha an fhaireachais margaidh mar atá siad faoi láthair, ach nach bhfuil de chostais ar ghnólachtaí ach na costais a bhaineann le hoibleagáidí maidir le faisnéis (freagra a thabhairt ar iarratais ó údarás, faisnéis faoi neamhchomhlíonadh a braitheadh) agus mar sin de ní mór leo iad. De bharr chomhordú feabhsaithe an fhorfheidhmithe agus leagan síos na dtosaíochtaí a dtacaíonn Líonra an Aontais um Chomhlíonadh Táirgí leo agus straitéisí piarmheasúnaithe forfheidhmiúcháin, bheadh iomaíocht ní ba chothroime ann, agus laghdófaí roinnt de na tionchair dhiúltacha a bhaineann le neamhréireachtaí uilechoiteanna san fhorfheidhmiú a bhíonn ar ghnólachtaí. Mar sin féin, is ag na húdaráis atá an deis is mó simpliú agus laghdú ualaigh a chur i bfheidhm. Sa mheasúnú tionchair a bhfuil an togra seo bunaithe air, maidir le gach cuspóir scrúdaíodh simpliú agus/nó laghdú ualaigh riaracháin a d’fhéadfaí a chur i bhfeidhm, amhail úsáid níos fearr uirlisí TF le faisnéis faoi rialuithe pleanáilte a mhalartú ar mhodh níos simplí agus níos tapa, iarratais níos éifeachtaí ar chúnamh frithpháirteach, inaistritheacht fianaise agus cinntí faoi fhorfheidhmiú chun dúbailt obair na núdarás a sheachaint, sraith chomhchoiteann cumhachtaí imscrúdúcháin agus forfheidhmiúcháin, agus rochtain níos éasca ag údaráis faireachas mhargaidh ar fhaisnéis faoi chomhlíonadh trí bhíthin duine a bheith ar fáil atá freagrach as faisnéis faoi chomhlíonadh. 3.5. Measúnú tionchair I dtuarascáil ar an measúnú tionchair a d'ullmhaigh an Coimisiún cumhdaítear gach gné dá mbaineann leis an togra reachtach. Cuimsíonn na roghanna beartais atá ann idir an status quo a choinneáil agus bearta níos uaillmhianaí agus comhordú agus gníomhaíocht AE, mar seo a leanas: (1)bonnlíne; (2)na huirlisí agus na sásraí comhair atá ann cheana a fheabhsú; (3)rogha (2) móide éifeacht díspreagtha níos mó ag uirlisí forfheidhmiúcháin agus comhordú méadaithe in AE; agus (4)forfheidhmiú breise láraithe eile ar leibhéal AE i gcásanna áirithe. Is é rogha (3) rogha na tosaíochta, agus an méid seo a leanas go háirithe san áireamh: (a)ról comhairleach na bPointí Teagmhála do Tháirgí do ghnólachtaí agus comhpháirtíochtaí príobháideacha poiblí ad hoc a leathnú; (b)córais dhigiteacha a chruthú trína gcuirfeadh monaróirí nó allmhaireoirí faisnéis faoi chomhlíonadh ar fáil do thomhaltóirí agus d’údaráis faireachas mhargaidh, oibleagáid ar mhonaróirí duine a ainmniú atá bunaithe san Aontas le bheith freagrach as faisnéis faoi chomhlíonadh agus comhthairseach Eorpach a chur ar bun le haghaidh beart deonach; (c)rialacha a leagan síos faoin mbealach le poiblíocht a thabhairt do chinntí srian a chur ar mhargú táirgí, cumhachtaí na núdarás a mhionchoigeartú (go háirithe maidir le díolachán allmhairí ar líne ó thíortha nach bhfuil in AE), costais na rialuithe ar tháirgí neamhchomhlíontacha a aisghabháil; agus (d)oibleagáidí níos déine maidir le cúnamh frithpháirteach agus toimhde dhlíthiúil go bhfuil táirgí neamhchomhlíontach ar fud AE má tá siad neamhchomhlíontach i mBallstát amháin. Thairis sin, teastaíonn Líonra an Aontais um Chomhlíonadh Táirgí do straitéisí forfheidhmiúcháin de chuid na mBallstát ina leagtar amach gníomhaíochtaí rialúcháin agus forbairt acmhainne. Chuirfeadh an líonra sin struchtúr tacaíochta riaracháin ar fáil le feidhmíocht na mBallstát a phiarmheasúnú agus le gníomhaíochtaí comhpháirteacha forfheidhmiúcháin na mBallstát a chomhordú agus a chur i bhfeidhm. Fuair an measúnú tionchair tuairim neamhfhabhrach ar dtús, an 7 Aibreán 2017, agus ina dhiaidh sin tuairim fhabhrach fara agúis áirithe ón mBord um Ghrinnscrúdú Rialála an 8 Meitheamh 2017. Cuireadh na moltaí ó na tuairimí isteach sa tuarascáil. Sa tuarascáil leasaithe tá cur síos níos cuimsithí ar an gcreat faireachais margaidh atá ann faoi láthair, ar an mbaint leis an ‘bPacáiste um Shábháilteacht Táirgí Tomhaltais agus Faireachas Margaidh’ ó 2013 agus ar thorthaí na meastóireachta. Athshaothraíodh léiriú na bhfadhbanna, na gcuspóirí agus na roghanna agus cuireadh fianaise thacaíochta agus meastacháin costas léi. Maidir le Líonra an Aontais um Chomhlíonadh Táirgí, leagtar amach sa tuarascáil na haschuir agus an costas a bhfuiltear ag súil leo i gcásanna éagsúla agus pléitear tionchair agus féidearthacht na roghanna rialachais chun Líonra an Aontais um Chomhlíonadh Táirgí a óstáil i ngníomhaireacht atá ann cheana nó sa Choimisiún. I bhfianaise a chasta a bheadh sé rialacháin bhunaidh gníomhaireachta atá ann cheana a leasú, is ar an gCoimisiún a chuireann an togra seo cúram rúnaíocht thacaíochta an Líonra. Maidir le hoibleagáid monaróirí duine atá bunaithe san Aontas a ainmniú le bheith freagrach as faisnéis faoi chomhlíonadh, tá tuairisc sa tuarascáil ar an measúnú tionchair ar na samhlacha trádála agus gnó is mó a mbaineann siad leo, go háirithe ciandíolachán ó áit taobh amuigh de AE. Sa tuarascáil soiléirítear sainordú an duine atá freagrach as faisnéis faoi chomhlíonadh. Meastar freisin an costas a bhaineann le faisnéis faoi chomhlíonadh a éascú agus pléitear na tionchair ar thrádálaithe as tríú tíortha agus na dálaí córa margaidh do ghnólachtaí i mbun gnó san Aontas. 3.6.Cearta bunúsacha Le tionchar na roghanna éagsúla a scrúdaíodh cuireadh an tionchar ar chearta bunúsacha bainteacha san áireamh. Urramaítear leis an togra reachtach na cearta bunúsacha agus cloíonn sé leis na prionsabail arna nglactar leo go háirithe i gCairt um Chearta Bunúsacha an Aontais Eorpaigh. Tá sé le léirmhíniú agus le cur i bhfeidhm de réir na gceart agus na bprionsabal sin. Chuirfeadh údaráis faireachas mhargaidh na cumhachtaí i bhfeidhm a leagtar amach sa Rialachán seo, ar bhonn comhréireachta agus riachtanais, agus faoi réir coimircí nóis imeachta náisiúnta. Tá cothromaíocht mhionchúiseach sa togra reachtach seo idir na leasanna a chosnaítear le cearta bunúsacha, sláinte agus sábháilteacht, cosaint tomhaltóirí, cosaint an chomhshaoil, an tsaoirse gnó a sheoladh agus saoráil faisnéise.

4.IMPLEACHTAÍ BUISÉADACHA Teastaíonn acmhainní daonna agus riaracháin don togra, mar aon le leithreasuithe faoi chomhair oibríochtaí, mar a léirítear sa ráiteas airgeadais. 5.EILIMINTÍ EILE 5.1.Pleananna cur chun feidhme, agus socruithe faireacháin, meastóireachta agus tuairiscithe Déanfaidh an Coimisiún measúnú ar chur i bhfeidhm an Rialacháin seo 5 bliana tar éis dháta a churtha i bhfeidhm, agus cuirfidh sé tuarascáil mheastóireachta faoi bhráid Parlaimint na hEorpa agus na Comhairle. Sa tuarascáil measfar ar baineadh amach cuspóirí an Rialacháin, go háirithe maidir le líon na dtáirgí neamhchomhlíontacha a laghdú, forfheidhmiú éifeachtach éifeachtúil a áirithiú i dtaca le reachtaíocht comhchuibhithe an Aontais, lena bhfeabhsaítear an comhar idir údaráis inniúla agus lena neartaítear rialuithe ar tháirgí atá ag teacht isteach i margadh an Aontais, agus a thionchar ar ghnóthaí agus ar fhiontair bheaga agus mheánmhéide go háirithe san áireamh. 5.2.Teacht i bhfeidhm Leis an togra chuirfí teacht i bhfeidhm an Rialacháin siar go dtí an 1 Eanáir 2020 chun go bhféadfadh na Ballstáit, na húdaráis faireachais margaidh, agus an Coimisiún Eorpach trí Líonra an Aontais um Chomhlíonadh Táirgí na socruithe praiticiúla agus na hathruithe reachtaíochta atá riachtanach a dhéanamh. 5.3.Míniúchán mionsonraithe ar fhorálacha sonracha an togra Tá 11 chaibidil sa togra, ina bhfuil 64 airteagal agus Iarscríbhinn amháin. Caibidil I – Forálacha ginearálta Sa Chaibidil seo sonraítear an raon feidhme agus na príomhthéarmaí a úsáidtear sa Rialachán. Tugtar na sainmhínithe a úsáidtear i Rialachán (CE) Uimh. 765/2008 cothrom le dáta, go háirithe le héagsúlacht na ngníomhaithe sa slabhra soláthair agus an riachtanas iad go léir a chur faoi réir reachtaíocht comhchuibhithe an Aontais i leith táirgí, a chur san áireamh. Cuimsíonn an sainmhíniú ar ‘oibreoir eacnamaíoch’ gach uile ghníomhaí a mbaineann an reachtaíocht seo leis. Caibidil II – Faisnéis faoi chomhlíonadh Sa Chaibidil seo tugtar an coincheap ‘duine atá bunaithe san Aontas atá freagrach as faisnéis faoi chomhlíonadh’ mar choinníoll riachtanach chun na táirgí a chur ar fáil ar an margadh. Is iad na príomhchuspóirí reachtaíocht comhchuibhithe an Aontais i leith táirgí a fhorfheidhmiú trí bhíthin teagmhálacha maithe idir monaróirí nó a nionadaithe ainmnithe agus na húdaráis faireachais margaidh, agus dálaí córa trádála a chruthú i margadh an Aontais. Féadann an monaróir, an tallmhaireoir nó oibreoir eacnamaíoch ar bith eile a ainmneoidh an monaróir a bheith ina dhuine atá freagrach as faisnéis faoi chomhlíonadh. Is iad cúraimí an duine atá freagrach as faisnéis faoi chomhlíonadh go bunúsach faisnéis a chur ar fáil faoin táirge d’údaráis faireachais margaidh agus comhoibriú leis na húdaráis. Caibidil III – Cúnamh d’oibreoirí eacnamaíocha agus comhar leo Sa Chaibidil seo sonraítear an bealach le húdaráis inniúla agus oifigí idirchaidrimh aonair a ainmniú don Rialachán seo agus soiléirítear róil na noifigí idirchaidrimh aonair. Iarrtar ar na Ballstáit comhar rianúil a áirithiú idir bhaill an líonra forfheidhmiúcháin ina gcríoch. Ceanglaítear ar na Ballstáit a áirithiú go dtacaíonn údaráis náisiúnta eile le hobair na núdarás inniúil, go háirithe i gcásanna inar gá bearta coiriúla chun deireadh a chur leis an sárú. Caibidil IV – Eagrú agus prionsabail ghinearálta an fhaireachais margaidh Leis an Rialachán leagtar síos oibleagáidí na mBallstát maidir le faireachas margaidh a eagrú taobh istigh dá gcríche. Leagtar síos na nósanna imeachta atá le cur ar bun acu chun gearáin agus saincheisteanna a bhaineann le rioscaí a fhiosrú; chun faireachán a dhéanamh ar thimpistí agus ar dhíobháil do shláinte na núsáideoirí deiridh; chun gníomhaíochtaí ceartaitheacha a rinne oibreoirí eacnamaíocha a dearbhú; agus chun eolas eolaíoch agus teicniúil ar saincheisteanna sábháilteachta a fhiosrú. Sa Rialachán sonraítear an chaoi ar cheart do Bhallstáit údaráis faireachais margaidh agus oifigí idirchaidrimh aonair a ainmniú. Leagtar síos prionsabail chomh maith maidir le gníomhaíochtaí na núdarás faireachais margaidh, mar atá nach mór an faireachas a bheith éifeachtach, nach mór na bearta a bheith i gcomhréir leis an gcomhlíonadh, nach mór do na húdaráis cur chuige bunaithe ar an riosca a ghlacadh i gcomhthéacs tosca sonracha, agus nach mór dóibh gníomhú go trédhearcach neamhspleách neamhchlaonta.

Leis an Rialachán, ceanglaítear ar Bhallstáit straitéisí náisiúnta faireachais margaidh a eisiúint go rialta freisin agus liostaítear a bhfuil le cur isteach iontu. Caibidil V – Cumhachtaí agus bearta maidir le faireachas margaidh Sa Rialachán foráiltear do shraith cumhachtaí d’údaráis faireachais margaidh, a shonraítear d’fhonn a áirithiú go bhforfheidhmítear reachtaíocht comhchuibhithe an Aontais i leith táirgí go héifeachtach thar theorainneacha. I measc na gcumhachtaí seo tá an chumhacht rochtain a fháil ar shonraí agus ar dhoiciméid a bhaineann le cás neamhchomhlíonta, iallach a chur ar oibreoirí eacnamaíocha agus ar eintitis phoiblí an fhaisnéis uile a bhaineann le cás neamhchomhlíonta a chur ar fáil; cigireachtaí ar an láthair a dhéanamh; ceannach tástála agus rúnsiopadóireacht a dhéanamh; bearta sealadacha a ghlacadh; imscrúduithe nó nósanna imeachta a thosú a bhfuil mar aidhm leo deireadh a chur leis an neamhchomhlíonadh; cosc a chur ar sholáthar táirgí, nó iad a tharraingt amach agus a aistarraingt agus a dhíothú; pionóis a ghearradh agus aisghabháil brabúis a ordú a fuarthas de barr an neamhchomhlíonta; agus cinntí a fhoilsiú, lena náirítear aitheantas an oibreora eacnamaíoch atá i gceist. Agus na cumhachtaí seo á gcur i bhfeidhm, beidh an deis fós ag na Ballstáit a chinneadh an gcuirfidh na húdaráis inniúla na cumhachtaí íosta i bhfeidhm go díreach faoina núdarás féin nó an gcuirfear na cumhachtaí seo i bhfeidhm trí iarratas chuig na cúirteanna, de réir dlí náisiúnta. Sonraítear bearta faireachais margaidh sa Rialachán freisin agus leagtar amach na nósanna imeachta agus na prionsabail nach mór cloí leo. Maidir le táirgí a bhfuil riosca tromchúiseach ag baint leo a dteastaíonn idirghabháil mhear ina leith, nascann an Chaibidil seo le Treoir 2001/95/CE agus le Córas Mear-Rabhaidh an Aontais a bunaíodh faoin Treoir sin. Tugtar isteach leis an Rialachán freisin an fhéidearthacht saoráidí tástála de chuid an Aontais a ainmniú agus sonraítear a gcuid cúraimí. I dteannta an phrionsabail an faireachas margaidh a mhaoiniú, sa Chaibidil seo foráiltear maidir le húdaráis faireachais margaidh a gcostas a ghnóthú trí bhíthin táille riaracháin a ghearradh ar oibreoirí eacnamaíocha as an neamhchomhlíonadh. Caibidil VI – Comhar agus nós imeachta le haghaidh cúnamh frithpháirteach Tá dhá fhoirm cúnaimh fhrithpháirtigh ann: ·iarratais ar fhaisnéis, lenar féidir le húdaráis faireachais margaidh i mBallstát amháin faisnéis agus fianaise a fháil ó Bhallstát eile; agus ·iarratais ar bhearta forfheidhmiúcháin lenar féidir le húdaráis faireachais margaidh iarradh ar a gcomhúdaráis i mBallstát eile bearta forfheidhmiúcháin a dhéanamh. Leagtar an nós imeachta amach maidir le hiarratais ar chúnamh frithpháirteach sa Rialachán. Caithfear na hiarratais seo a sheoladh chuig na hoifigí idirchaidrimh aonair i mBallstát an údaráis is iarratasóir agus i mBallstát an údaráis iarrtha, ag baint úsáid as foirmeacha caighdeánacha trí mheán córais faisnéise agus cumarsáide. Leis an Rialachán foráiltear gur féidir fianaise agus torthaí imscrúduithe a fhaightear i mBallstát amháin a úsáid i mBallstát eile. Is é an bunphrionsabal é, má mheastar go bhfuil táirge neamhchomhlíontach de réir cinneadh údarás faireachais margaidh i mBallstát amháin, go nglacann údaráis faireachais margaidh i mBallstát eile leis go bhfuil sé neamhchomhlíontach, ach amháin má tá a mhalairt de fhanaise ag an oibreoir eacnamaíoch. Is é is aidhm d'ionstraimí an chúnaimh fhrithpháirtigh dul i ngleic le cásanna neamhchomhlíonta i gcomhthéacs trasteorann, agus bearta a cheadú chun deireadh a chur leis an neamhchomhlíonadh nó chun an táirge a chosc i ngach uile Bhallstát. Leis an Rialachán beidh sé níos fusa fianaise agus torthaí imscrúduithe, a fuarthas trí chumhachtaí íosta na núdarás faireachais margaidh, a úsáid thar theorainneacha. De réir an Rialacháin, caithfidh an túdarás iarrtha freagra a thabhairt ar iarratas ar chúnamh frithpháirteach taobh istigh den teorainn ama a leagtar amach sna bearta cur chun feidhme. Leis an Rialachán áirithítear go gcosnaítear rúin ghairmiúla agus tráchtála trí fhoráil a dhéanamh nach núsáidfear faisnéis a chuirfear in iúl d’údaráis faireachais margaidh ach le comhlíonadh reachtaíocht comhchuibhithe an Aontais a áirithiú. Caibidil VII – Táirgí atá ag teacht isteach i margadh an Aontais Tá foráil sa Rialachán maidir le creat treisithe do rialuithe ar tháirgí atá ag teacht isteach i margadh an Aontais. Glactar leis gurb é an modh is éifeachtaí le seachaint go gcuirfí táirgí nach bhfuil sábháilte nó atá neamhchomhlíontach ar mhargadh an Aontais ná seiceálacha iomchuí a dhéanamh orthu sula scaoiltear i saorchúrsaíocht iad. Déanann údaráis custaim rialuithe bunaithe ar anailís riosca. Neartaítear an malartú faisnéise idir údaráis faireachais margaidh agus údaráis custaim freisin, go háirithe trí nósanna imeachta chun táirgí a scaoileadh agus chun a scaoileadh i saorchúrsaíochta a chur ar fionraí agus a dhiúltú. Féadfar faisnéis faoi tháirgí agus faoi oibreoirí eacnamaíocha a iarradh ar údaráis faireachais margaidh i gcás ina braithfear riosca níos airde de neamhchomhlíonadh. Tá ar údaráis custaim na húdaráis faireachais margaidh a chur ar an eolas gan mhoill faoi scaoileadh táirgí i saorchúrsaíocht agus faoi thorthaí rialuithe má tá an fhaisnéis sin ábhartha maidir le forfheidhmiú reachtaíocht comhchuibhithe an Aontais. Is féidir an scaoileadh i saorchúrsaíocht a chur ar fionraí: ·mura bhfuil na doiciméid riachtanacha ag gabháil leis an táirge, mura bhfuil marc nó lipéad de réir ceanglas, mura bhfuil comhartha CE nó comhartha eile air a cheanglaítear de réir reachtaíocht comhchuibhithe an Aontais;

·mura féidir aon duine a shainaithint atá freagrach as faisnéis faoi chomhlíonadh atá bunaithe san Aontas; nó ·má tá údar ann a chreidiúint nach bhfuil an táirge curtha ar an margadh i gcomhréir le ceanglais a leagtar amach i reachtaíocht comhchuibhithe an Aontais. Foráiltear sa Rialachán freisin go mbeidh buntáiste ag táirgí ar dhearbhaigh oibreoirí eacnamaíocha údaraithe a bhfuil stádas speisialta acu de réir Rialachán (AE) Uimh. 952/2013 le haghaidh scaoileadh i saorchúrsaíocht iad. Leagtar síos coinníollacha freisin maidir leis an mbuntáiste seo a chur ar fionraí dá dtiocfaí ar neamhchomhlíonadh le linn na rialuithe. Leagfar síos rialacha nós imeachta maidir le faisnéis a mhalartú faoi oibreoirí eacnamaíocha údaraithe, idir údaráis faireachais margaidh agus údaráis custaim, agus bearta á gcur chun feidhme. Caibidil VIII – Forfheidhmiú comhordaithe agus comhar idirnáisiúnta Leis an Rialachán cuirtear ar bun Líonra an Aontais um Chomhlíonadh Táirgí (‘Líonra’) taobh istigh den Choimisiún. Tá an Líonra comhdhéanta de bhord, de ghrúpaí comhordaithe riaracháin agus de rúnaíocht; sonraítear a chuid cúraimí sa Rialachán. Is é ról an Líonra cúraimí forfheidhmiúcháin a chomhordú, agus dá bharr sin neartófar comhar faireachais margaidh ar leibhéal AE. Thairis sin, beidh an Líonra i gceannas ar chóras faisnéise agus cumarsáide a choimeád chun faisnéis a bhailiú agus a stóráil faoi fhorfheidhmiú reachtaíocht comhchuibhithe an Aontais i leith táirgí. Tá an córas ar fáil don Choimisiún agus d’údaráis faireachais margaidh sna Ballstáit agus beidh comhéadan poiblí aige chun a bheith i gcomhréir leis an oibleagáid an pobal i gcoitinne a chur ar an eolas agus trédhearcacht a áirithiú. Sa Rialachán leagtar amach an creat um chomhar idirnáisiúnta le tríú tíortha nó le heagraíochtaí idirnáisiúnta le háirithiú go bhforfheidhmítear reachtaíocht comhchuibhithe an Aontais i leith táirgí. Tá foráil ann freisin maidir le córas rialuithe réamhonnmhairiúcháin a bhaineann le táirgí a dhéanfaidh tríú tír ar tháirgí sula nonnmhaireofar chuig an Aontas iad. Leagfar síos cur chun feidhme an chórais seo trí bhíthin gníomhartha cur chun feidhme. Caibidil IX – Forálacha airgeadais Tá foráil sa Rialachán go maoineoidh an Coimisiún gníomhaíochtaí a bhaineann le gach ábhar atá faoi chuimsiú an bheartais ghinearálta faireachais margaidh don Aontas. Tá clásail ghinearálta sa Rialachán maidir le leasanna airgeadais an Aontais a chosaint. Caibidil X – Forálacha críochnaitheacha Foráiltear sa Rialachán nach mbeidh an reachtaíocht comhchuibhithe de chuid an Aontais a liostaítear san Iarscríbhinn, nach mbeidh sí faoi réir Airteagal 15 go hAirteagal 29 de Rialachán (CE) Uimh. 765/2008. Leagtar amach san Iarscríbhinn a ghabhann leis an Rialachán seo 23 ionstraim dlí nach mór a leasú trí thagairtí d’Airteagal 15 go hAirteagal 29 de Rialachán (CE) Uimh. 765/2008 a scriosadh. Leis an Rialachán leasaítear Treoir 2004/42/CE ó Pharlaimint na hEorpa agus ón gComhairle freisin. Caibidil XI – Pionóis, meastóireacht, nós imeachta coiste agus teacht i bhfeidhm agus cur i bhfeidhm Cé go naithnítear gur inniúlacht náisiúnta é pionóis a leagan síos, leagtar amach sa Rialachán seo treoirphrionsabal maidir le pionóis. Leagtar amach sa Rialachán forálacha caighdeánacha freisin maidir le cur i bhfeidhm an Rialacháin seo a mheasúnú agus maidir leis an nós imeachta coiste chun gníomhartha cur chun feidhme a ghlacadh. Iarscríbhinn Liostaítear san Iarscríbhinn ionstraimí comhchuibhithe dlí an Aontais i leith táirgí, d'fhonn raon feidhme chur i bhfeidhm an Rialacháin a shainiú.

2017/0353 (COD) Togra le haghaidh

RIALACHÁN Ó PHARLAIMINT NA hEORPA AGUS ÓN gCOMHAIRLE lena leagtar síos rialacha agus nósanna imeachta maidir le comhlíonadh agus forfheidhmiú reachtaíocht comhchuibhithe an Aontais i leith táirgí agus lena leasaítear Rialacháin (AE) Uimh. 305/2011, (AE) 528/2012, (AE) 2016/424, (AE) 2016/425, (AE) 2016/426 agus (AE) 2017/1369 ó Pharlaimint na hEorpa agus ón gComhairle, agus Treoracha 2004/42/CE, 2009/48/CE, 2010/35/AE, 2013/29/AE, 2013/53/AE, 2014/28/AE, 2014/29/AE, 2014/30/AE, 2014/31/AE, 2014/32/AE, 2014/33/AE, 2014/34/AE, 2014/35/AE, 2014/53/AE, 2014/68/AE agus 2014/90/AE ó Pharlaimint na hEorpa agus ón gComhairle (Téacs atá ábhartha maidir le LEE) TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 33, 114 agus Airteagal 207 de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta, Ag féachaint don tuairim ó Choiste Eacnamaíoch agus Sóisialta na hEorpa, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1)Chun saorghluaiseacht táirgí laistigh den Aontas a ráthú, is gá a áirithiú go gcomhlíonann táirgí ceanglais lena gcuirtear ardleibhéal cosanta ar fáil do leasanna an phobail amhail an tsláinte agus an tsábháilteacht i gcoitinne, an tsláinte agus an tsábháilteacht san ionad oibre, cosaint tomhaltóirí, cosaint an chomhshaoil agus an tslándáil phoiblí. Tá forfheidhmiú láidir na gceanglas sin bunriachtanach chun na leasanna sin a chosaint agus chun na dálaí a chruthú inar féidir borradh a theacht faoin iomaíocht chóir i margadh earraí an Aontais. Is gá, dá bhrí sin, an forfheidhmiú seo a áirithiú sa mhargadh inmheánach trí chéile, lena náirítear maidir le táirgí atá ag teacht isteach san Aontas ó thríú tíortha. (2)Sa Teachtaireacht ón gCoimisiún dar teideal ‘An Margadh Aonair a Uasghrádú: tuilleadh deiseanna do dhaoine agus do ghnólachtaí’ aithníodh mar thosaíocht an Margadh Aonair d'earraí a neartú trí tuilleadh iarrachta a dhéanamh le cosc a chur le táirgí neamhchomhlíontacha a chur ar mhargadh an Aontais. Ba cheart é seo a bhaint amach trí fhaireachas margaidh a neartú, na dreasachtaí cearta a thabhairt d'oibreoirí eacnamaíocha, na rialuithe comhlíonta a dhéanamh níos déine agus comhar trasteorann níos dlúithe idir údaráis forfheidhmiúcháin a chur chun cinn, lena náirítear comhar le húdaráis custaim. (3)Ba cheart an creat faireachais margaidh a neartú, d'fhonn comhlíonadh agus forfheidhmiú reachtaíocht comhchuibhithe an Aontais i leith táirgí a fheabhsú a thuilleadh. (4)I dTreoir 2001/95/CE ó Pharlaimint na hEorpa agus ón gComhairle leagtar síos na ceanglais sábháilteachta ginearálta atá ar gach táirge tomhaltais agus foráiltear maidir le hoibleagáidí agus cumhachtaí sonracha de chuid na mBallstát maidir le táirgí contúirteacha mar aon le malartú faisnéise chuige sin trí Chóras Mear-Rabhaidh an Aontais um tháirgí neamhbhia contúirteacha (RAPEX). Ba cheart an deis a bheith ag na húdaráis faireachais margaidh na bearta is sonraí atá ar fáil dóibh faoin Treoir sin a ghlacadh. Chun leibhéal níos airde sábháilteachta a bhaint amach do tháirgí tomhaltais, ba cheart cur leis na sásraí um malartú faisnéise agus um idirghabháil mhear dá bhforáiltear i dTreoir 2001/95/CE agus a neartaítear i Rialachán (CE) Uimh. 765/2008 ó Pharlaimint na hEorpa agus ón gComhairle chun iad a dhéanamh níos éifeachtaí. (5)Leis an Rialachán seo ba cheart táirgí a chumhdach atá faoi réir na reachtaíochta comhchuibhithe de chuid an Aontais a liostaítear san Iarscríbhinn. Leis an reachtaíocht a liostaítear san Iarscríbhinn ba cheart an reachtaíocht comhchuibhithe uile de chuid an Aontais a chumhdach a bhaineann le táirgí monaraithe seachas bia, beatha, táirgí íocshláinte lena núsáid ag an duine agus lena núsáid sa tréidliacht, plandaí beo agus ainmhithe beo, táirgí de thionscnamh an duine agus táirgí plandaí agus ainmhithe a bhaineann go díreach lena natáirgeadh amach anseo. Áiritheoidh seo creat aonfhoirmeach d’fhaireachas margaidh ar na táirgí sin ag leibhéal an Aontais. Tá roinnt ionstraimí reachtaíochta comhchuibhithe de chuid an Aontais i leith táirgí atá le leasú dá thoradh sin, go háirithe chun tagairtí d’fhorálacha áirithe i Rialachán (CE) Uimh. 765/2008 a bhaint. Má ghlactar le reachtaíocht comhchuibhithe nua de chuid an Aontais amach anseo, beidh foráil le déanamh sa reachtaíocht sin maidir le feidhm a bheith ag an rialachán seo maidir leis an reachtaíocht sin. (6)Chun an creat reachtach foriomlán a chuíchóiriú agus a shimpliú, agus cuspóir na Rialála Níos Fearr á shaothrú ag an am céanna, ba cheart breathnú arís ar na rialacha is infheidhme maidir le rialuithe ar tháirgí atá ag teacht isteach i margadh an Aontais agus iad a chomhtháthú i gcreat reachtach aonair le haghaidh rialuithe ar tháirgí ag na teorainneacha seachtracha. (7)Braitheann sábháilteacht na dtomhaltóirí go mór ar fhorfheidhmiú gníomhach na reachtaíochta comhchuibhithe de chuid an Aontais i leith táirgí lena bhforáiltear maidir le ceanglais sábháilteachta. Dá bhrí sin, tá sé riachtanach bearta forfheidhmiúcháin a neartú. Ba cheart na bearta seo a fheabhsú go leanúnach agus ba cheart iad a dhéanamh níos éifeachtaí i gcónaí chun tabhairt faoi dhúshláin reatha an mhargaidh dhomhanda agus an tslabhra soláthair a bhfuil ag méadú ar a gcastacht. (8)Leis an gcreat a bhunaítear leis an Rialachán seo ba cheart comhlánú agus neartú a dhéanamh ar na forálacha atá i reachtaíocht comhchuibhithe an Aontais cheana maidir le soláthar faisnéise faoi chomhlíonadh táirgí agus an creat um chomhar le hoibreoirí eacnamaíocha, faireachas margaidh ar tháirgí agus rialuithe ar na táirgí sin atá ag teacht isteach san Aontas. I gcomhréir leis an bprionsabal lex specialis, áfach, níor cheart feidhm a bheith ag an Rialachán seo ach amháin a mhéid nach ann d'aon fhorálacha sonracha a bhfuil an cuspóir céanna nó an éifeacht chéanna acu, nó ar den chineál céanna iad, i rialacha eile atá ann nó a bheidh ann amach anseo de chuid reachtaíocht comhchuibhithe an Aontais. Níor cheart, dá bhrí sin, feidhm a bheith ag forálacha comhfhreagracha an Rialacháin seo sna réimsí a chumhdaítear le forálacha sonracha den sórt sin, cuir i gcás iad siúd a leagtar amach i Rialachán (CE) Uimh. 273/2004 ó Pharlaimint na hEorpa agus ón gComhairle maidir le réamhtheachtaithe drugaí, i Rialachán (CE) Uimh. 1223/2009 ó Pharlaimint na hEorpa agus ón gComhairle maidir le táirgí cosmaideacha, i Rialachán (AE) 2017/745 ó Pharlaimint na hEorpa agus ón gComhairle maidir le feistí leighis agus Rialachán (AE) 2017/746 ó Pharlaimint na hEorpa agus ón gComhairle maidir le feistí leighis diagnóiseacha in vitro. (9)Ba cheart an fhreagracht as reachtaíocht comhchuibhithe an Aontais a fhorfheidhmiú a bheith ar na Ballstáit agus ba cheart ceangal a bheith ar a núdaráis faireachais margaidh a áirithiú go gcomhlíontar an reachtaíocht go hiomlán. Ba cheart do na Ballstáit, mar sin, cineálacha cur chuige sistéamacha a chur ar bun le héifeachtacht an fhaireachais margaidh agus gníomhaíochtaí forfheidhmiúcháin eile a áirithiú. (10)Ba cheart sainmhínithe áirithe a leagtar amach i Rialachán (CE) Uimh. 765/2008 faoi láthair a ailíniú le sainmhínithe a leagtar amach i ngníomhartha eile de chuid an Aontais agus, i gcás inarb iomchuí, ba cheart iad a beith ina léiriú ar ollstruchtúr na slabhraí soláthair nua-aimseartha.

(11)Ba cheart a bheith ag súil leis go niompróidh na hoibreoirí eacnamaíocha feadh an tslabhra soláthair ar fad iad féin go freagrach agus i lán-chomhréir leis na ceanglais dlí is infheidhme agus iad ag cur táirgí ar an margadh nó á gcur ar fáil ar an margadh, chun comhlíonadh reachtaíocht comhchuibhithe an Aontais i leith táirgí a áirithiú. Ba cheart an Rialachán seo a bheith gan dochar do na hoibleagáidí a chomhfhreagraíonn do ról gach oibreora eacnamaíoch i bpróiseas an tsoláthair agus an dáilte de bhun forálacha sonracha i reachtaíocht comhchuibhithe an Aontais, agus ba cheart an fhreagracht deiridh a bheith ar an monaróir fós go gcomhlíonann an táirge na ceanglais atá i reachtaíocht comhchuibhithe an Aontais. (12)Tá a lán oibreoirí eacnamaíocha éagsúla ann i slabhraí soláthair an lae inniu ar cheart dóibh go léir a bheith faoi réir fhorfheidhmiú reachtaíocht comhchuibhithe an Aontais, agus a ról faoi seach sa slabhra soláthair agus an méid a chuireann siad le táirgí a chur ar fáil do mhargadh an Aontais á chur san áireamh go cuí. Dá bhrí sin, is gá an Rialachán seo a chur i bhfeidhm maidir le hoibreoirí eacnamaíocha a bhfuil baint dhíreach acu le Rialachán (CE) Uimh. 273/2004 ó Pharlaimint na hEorpa agus ón gComhairle, Rialachán (CE) Uimh. 1907/2006 ó Pharlaimint na hEorpa agus ón gComhairle, Rialachán (CE) Uimh. 1272/2008 ó Pharlaimint na hEorpa agus ón gComhairle, Rialachán (CE) Uimh. 1222/2009 ó Pharlaimint na hEorpa agus ón gComhairle, Rialachán (CE) Uimh. 1223/2009, Rialachán (AE) 2016/424 ó Pharlaimint na hEorpa agus ón gComhairle, Rialachán (AE) 2016/425 ó Pharlaimint na hEorpa agus ón gComhairle, Rialachán (AE) 2016/426 ó Pharlaimint na hEorpa agus ón gComhairle agus Rialachán (AE) 2017/1369 ó Pharlaimint na hEorpa agus ón gComhairle, Rialachán (AE) 2017/745 agus Rialachán (AE) 2017/746, agus le Treoir 2006/42/CE ó Pharlaimint na hEorpa agus ón gComhairle, Treoir 2006/66/CE ó Pharlaimint na hEorpa agus ón gComhairle, Treoir 2009/48/CE ó Pharlaimint na hEorpa agus ón gComhairle, Treoir 2010/35/AE ó Pharlaimint na hEorpa agus ón gComhairle, Treoir 2013/29/AE ó Pharlaimint na hEorpa agus ón gComhairle, Treoir 2013/53/AE ó Pharlaimint na hEorpa agus ón gComhairle, Treoir 2014/28/AE ó Pharlaimint na hEorpa agus ón gComhairle, Treoir 2014/29/AE ó Pharlaimint na hEorpa agus ón gComhairle, Treoir 2014/30/AE ó Pharlaimint na hEorpa agus ón gComhairle, Treoir 2014/31/AE ó Pharlaimint na hEorpa agus ón gComhairle, Treoir 2014/32/AE ó Pharlaimint na hEorpa agus ón gComhairle, Treoir 2014/33/AE ó Pharlaimint na hEorpa agus ón gComhairle, Treoir 2014/34/AE ó Pharlaimint na hEorpa agus ón gComhairle, Treoir 2014/35/AE ó Pharlaimint na hEorpa agus ón gComhairle, Treoir 2014/68/AE ó Pharlaimint na hEorpa agus ón gComhairle, agus Treoir 2014/90/AE ó Pharlaimint na hEorpa agus ón gComhairle. (13)Ina theannta sin, tá an ríomhthráchtáil tagtha chun cinn, cuid mhór, mar gheall ar iomadú sholáthraithe seirbhíse na sochaí faisnéise, trí ardáin agus ar íocaíocht de ghnáth, a thairgeann seirbhísí idirghabhálacha trí inneachar tríú páirtí a stóráil, ach gan aon smacht a bheith acu ar an inneachar sin, sa dóigh nach bhfuil siad ag gníomhú thar ceann an oibreora eacnamaíoch. Má bhaintear inneachair a bhaineann le táirgí neamhchomhlíontacha nó, mura féidir sin, má chuirtear bac ar rochtain ar tháirgí neamhchomhlíontacha a thairgtear trína seirbhísí, ba cheart sin a bheith gan dochar do na rialacha a leagtar síos i dTreoir 2000/31/CE ó Pharlaimint na hEorpa agus ón gComhairle. Go háirithe, níor cheart aon oibleagáid ghinearálta a chur ar sholáthraithe seirbhíse faireachán a dhéanamh ar an bhfaisnéis a tharchuireann siad nó a stórálann siad, ná níor cheart oibleagáid ghinearálta a chur orthu fíricí nó tosca a lorg go gníomhach a léireodh gníomhaíocht mhídhleathach. Thairis sin, níor cheart soláthraithe seirbhíse óstála a chur faoi dhliteanas fad is nach bhfuil eolas iarbhír acu ar ghníomhaíocht mhídhleathach nó ar fhaisnéis mhídhleathach agus nach bhfuil siad ar an eolas faoi na fíricí nó faoi na tosca a léiríonn an ghníomhaíocht mhídhleathach nó an fhaisnéis mhídhleathach. (14)Ba cheart a áirithiú le margadh aonair níos córa dálaí cothroma iomaíochta do na oibreoirí eacnamaíocha uile agus cosaint ar iomaíocht éagórach. Chun na críche sin, is gá forfheidhmiú neartaithe maidir le reachtaíocht comhchuibhithe an Aontais i leith táirgí. Tá an comhar maith idir monaróirí agus na húdaráis faireachais margaidh ina eilimint ríthábhachtach a fhágann gur féidir idirghabháil agus gníomhaíocht cheartaitheach a dhéanamh láithreach i dtaobh an táirge. Tá sé tábhachtach duine teagmhála a bheith bunaithe san Aontas ionas go bhfuil duine ann a bhféadann na húdaráis faireachais margaidh ceisteanna a chur air maidir le táirge reachtaíocht comhchuibhithe an Aontais a chomhlíonadh. Is é ba cheart a bheith sa duine atá freagrach as an bhfaisnéis sin faoi chomhlíonadh a sholáthar, an monaróir, nó an tallmhaireoir, nó duine eile arna ainmniú ag an monaróir chuige sin, oibreoir eacnamaíoch eile mar shampla. Tá ról an duine bunaithe san Aontas atá freagrach as faisnéis faoi chomhlíonadh bunriachtanach chun teagmhálaí atá bunaithe san Aontas a chur ar fáil d’údaráis faireachais margaidh, agus chun tabhairt faoi shainchúraimí go prapúil lena áirithiú go gcomhlíonann na táirgí ceanglais reachtaíocht comhchuibhithe an Aontais, ar mhaithe le tomhaltóirí, le hoibrithe agus le gnólachtaí taobh istigh den Aontas. Na forálacha den Rialachán seo lean gceanglaítear duine bunaithe san Aontas a bheith ann a bheidh freagrach as faisnéis faoi chomhlíonadh, níor cheart feidhm a bheith acu i gcás ina mbainfí an toradh céanna amach trí cheanglais shonracha a leagtar amach in ionstraimí áirithe dlí maidir le táirgí, mar atá Airteagal 4 de Rialachán (CE) Uimh. 1223/2009 , Airteagal 15 de Rialachán (AE) 2017/745 agus Airteagal 15 de Rialachán 2017/746. (15)Ba cheart do na Ballstáit cúnamh a thabhairt d’oibreoirí eacnamaíocha le faisnéis faoin reachtaíocht comhchuibhithe de chuid an Aontais atá infheidhme trí na Pointí Teagmhála do Tháirgí a bhunaítear faoi Rialachán (AE) [Tagairt do Rialachán nua um aitheantas frithpháirteach le cur isteach], nó le treoir maidir leis an reachtaíocht comhchuibhithe de chuid an Aontais atá infheidhme, ón údarás faireachais margaidh faoi chuimsiú socruithe comhpháirtíochta um chomhlíonadh. Ba cheart na húdaráis faireachais margaidh a bheith in ann tógáil ar an gcomhar atá ann cheana le páirtithe leasmhara agus ba cheart cead a bheith acu meabhráin tuisceana a thabhairt i gcrích le páirtithe leasmhara, d’fhonn an comhlíonadh a chur chun cinn nó an neamhchomhlíonadh a aithint maidir le catagóirí táirgí laistigh de limistéar geografach. (16)Ba cheart do na Ballstáit a núdaráis faireachais margaidh féin a ainmniú. Chun cúnamh riaracháin agus comhar a éascú, ba cheart do na Ballstáit oifig idirchaidrimh aonair a ainmniú. Ba cheart d’oifigí idirchaidrimh comhordú gníomhaíochtaí forfheidhmiúcháin agus faireachais margaidh a áirithiú, mar aon le cumarsáid le faireachas margaidh na mBallstát eile agus leis an gCoimisiún. (17)Is gá Líonra an Aontais um Chomhlíonadh Táirgí a bhunú, faoi choimirce an Choimisiún, a mbeidh sé mar aidhm aige cur chun feidhme ghníomhaíochtaí comhpháirteacha forfheidhmiúcháin na mBallstát, amhail imscrúduithe comhpháirteacha, a chomhordú agus a éascú. Leis an struchtúr tacaíochta riaracháin sin, ba cheart a bheith in ann acmhainní a roinnt agus córas cumarsáide agus faisnéise a choimeád idir na Ballstáit agus an Coimisiún, sa dóigh go neartófar forfheidhmiú reachtaíocht comhchuibhithe an Aontais i leith táirgí agus díspreagfar sáruithe. (18)Ba cheart gníomhaíochtaí faireachais margaidh a bheith críochnúil agus éifeachtach, lena áirithiú go gcuirtear reachtaíocht comhchuibhithe an Aontais i leith táirgí i bhfeidhm i gceart. Ós rud é go bhféadfadh rialuithe a bheith ina nualach ar oibreoirí eacnamaíocha, ba cheart do na húdaráis faireachais margaidh gníomhaíochtaí cigireachta a eagrú agus a dhéanamh, ag cur a leasanna siúd san áireamh agus an tualach réamhráite a theorannú don mhéid is gá chun rialuithe éifeachtúla éifeachtacha a dhéanamh. Thairis sin, ba cheart d’údaráis inniúla an Bhallstáit na gníomhaíochtaí faireachais margaidh a dhéanamh leis an leibhéal céanna cúraim is cuma an mbaineann neamhchomhlíonadh an táirge ar leith le críoch an Bhallstáit sin nó an dócha go mbeidh tionchar aige ar mhargadh Ballstáit eile. (19)Chun a áirithiú go bhforfheidhmeofar i gceart reachtaíocht comhchuibhithe an Aontais i leith táirgí, ba cheart sraith chomhchoiteann cumhachtaí imscrúdaitheacha agus forfheidhmiúcháin a bheith ag na húdaráis faireachais margaidh, a fhágfaidh go mbeifear in ann tuilleadh comhair a dhéanamh idir údaráis faireachais margaidh agus gur éifeachtaí an díspreagadh maidir le hoibreoirí eacnamaíocha a sháraíonn reachtaíocht comhchuibhithe an Aontais dá dtoil féin. Ba cheart na cumhachtaí sin a bheith láidir go leor le dul i ngleic leis na dúshláin forfheidhmiúcháin a bhaineann le reachtaíocht comhchuibhithe an Aontais, mar aon le dúshláin na ríomhthráchtála agus na timpeallachta digití agus le cosc a chur ar oibreoirí eacnamaíocha leas a bhaint as bearnaí i gcóras an fhorfheidhmithe trí athlonnú i mBallstáit nach bhfuil sé d'acmhainn ag a núdaráis faireachais margaidh dul i ngleic le cleachtaí neamhdhleathacha. Go háirithe, ba cheart a áirithiú leis na cumhachtaí gur féidir faisnéis agus fianaise a mhalartú idir na húdaráis inniúla chun go bhféadfar forfheidhmiú a dhéanamh mar an gcéanna i ngach uile Bhallstát. (20)Ba cheart an Rialachán seo a bheith gan dochar do shaoirse na mBallstát an córas forfheidhmiúcháin a roghnú a mheasann siad is iomchuí. Ba cheart na Ballstáit a bheith saor rogha a dhéanamh cé acu a fhéadfaidh a núdaráis faireachais margaidh imscrúduithe agus forfheidhmiú a dhéanamh go díreach faoina núdarás féin nó trí iarratas a dhéanamh ar na cúirteanna inniúla. (21)Ba cheart na húdaráis faireachais margaidh a bheith in ann tús a chur le himscrúduithe ar a dtionscnamh féin má fhaigheann siad amach gur cuireadh táirgí neamhchomhlíonacha ar an margadh. (22)Ba cheart rochtain a bheith ag na húdaráis faireachais margaidh ar an bhfianaise, ar an sonraí agus ar an bhfaisnéis uile is gá dá mbaineann leis an ábhar atá á imscrúdú chun a dhéanamh amach ar sáraíodh an reachtaíocht comhchuibhithe is infheidhme de chuid an Aontais, agus go háirithe chun an toibreoir eacnamaíoch atá freagrach a shainaithint, is cuma cé aige a bhfuil an fhianaise, an fhaisnéis nó na sonraí atá i gceist agus is cuma cá bhfuil siad agus cén formáid ina bhfuil siad. Ba cheart na húdaráis faireachais margaidh a bheith in ann iarraidh ar thríú páirtithe sa slabhra breisluacha digiteach an fhianaise, na sonraí agus an fhaisnéis uile is gá a sholáthar. (23)Ba cheart na húdaráis faireachais margaidh a bheith in ann na cigireachtaí ar an láthair is gá a dhéanamh, agus ba cheart an chumhacht a bheith acu dul isteach in aon áitreabh, ar aon talamh nó ar aon mhodh iompair a úsáideann an toibreoir eacnamaíoch chun críche a ghníomhaíochta tráchtála, a ghnó, a cheirde nó a ghairme. (24)Ba cheart na húdaráis faireachais margaidh a bheith in ann a cheangal ar aon ionadaí nó ar aon bhall foirne de chuid an oibreora eacnamaíoch lena mbaineann mínithe a thabhairt nó fíricí, faisnéis nó doiciméid a sholáthar a bhaineann le hábhar na cigireachta ar an láthair, agus na freagraí a thugann an tionadaí sin nó an ball foirne sin a thaifeadadh. (25)Ba cheart na húdaráis faireachais margaidh a bheith in ann a sheiceáil an gcomhlíonann táirgí atá le cur ar fáil ar an margadh reachtaíocht comhchuibhithe an Aontais agus fianaise de neamhchomhlíonadh a fháil. Ba cheart, dá bhrí sin, an chumhacht a bheith acu ceannach tástála a dhéanamh agus, mura féidir an fhianaise a fháil ar bhealaí eile, táirgí a cheannach faoi chéannacht cheilte. (26)Sa timpeallacht dhigiteach go háirithe, ba cheart na húdaráis faireachais margaidh a bheith in ann deireadh a chur le neamhchomhlíonadh go gasta agus go héifeachtach, go háirithe i gcás ina gceilfidh an toibreoir eacnamaíoch a dhíolann an táirge a aitheantas nó ina nathlonnóidh sé laistigh den Aontas nó chuig tríú tír chun an forfheidhmiú a sheachaint. I gcásanna ina bhfuil riosca ann go ndéanfar díobháil thromchúiseach dholeigheasta d’úsáideoirí deiridh de dheasca an neamhchomhlíonta, ba cheart na húdaráis faireachais margaidh a bheith in ann bearta sealadacha a dhéanamh, mura bhfuil bealach eile chun an díobháil sin a sheachaint nó a mhaolú, lena náirítear, más gá, suíomh gréasáin, seirbhís nó cuntas a chur ar fionraí, nó ainm fearainn lán-cháilithe a chur ar choinneáil go ceann tréimhse shonrach ama, i gcomhréir leis na prionsabail a leagtar síos i dTreoir 2000/31/CE. Thairis sin, ba cheart an chumhacht a bheith ag na húdaráis faireachais margaidh suíomh gréasáin, seirbhís nó cuntas nó cuid de a dhúnadh nó ceangal a chur ar sholáthraí seirbhíse tríú páirtí é a dhúnadh, nó ainm fearainn lán-cháilithe a scriosadh. (27)Oibríonn na húdaráis faireachais margaidh ar mhaithe le hoibreoirí eacnamaíocha, le húsáideoirí deiridh, agus leis an bpobal i gcoitinne, lena áirithiú go gcaomhnaítear agus go gcosnaítear i dtólamh, le bearta cuí forfheidhmiúcháin, na leasanna poiblí a bunaíodh le reachtaíocht comhchuibhithe an Aontais i leith táirgí, agus go náirithítear comhlíonadh na reachtaíochta sin feadh an tslabhra soláthair trí rialuithe cuí. Dá bharr sin, ba cheart do na húdaráis faireachais margaidh cuntas a thabhairt d’oibreoirí eacnamaíocha, d’úsáideoirí deiridh agus don phobal i gcoitinne maidir le héifeachtúlacht agus le héifeachtacht na ngníomhaíochtaí a dhéanann siad. Ba cheart dóibh rochtain a sholáthar ar fhaisnéis a bhaineann le heagrú agus le feidhmiú a gcuid gníomhaíochtaí, lena náirítear rialuithe, agus faisnéis a fhoilsiú go rialta faoi ghníomhaíochtaí a rinneadh agus faoi thorthaí na ngníomhaíochtaí sin. Ba cheart freisin, faoi réir coinníollacha áirithe, iad a bheith i dteideal faisnéis a fhoilsiú nó a chur ar fáil faoi theist oibreoirí eacnamaíocha aonair maidir le comhlíonadh, bunaithe ar thoradh rialuithe faireachais margaidh. (28)Ba cheart d'oibreoirí eacnamaíocha comhoibriú go hiomlán leis na húdaráis faireachais margaidh agus le húdaráis inniúla eile chun feidhmiú rianúil na ngníomhaíochtaí faireachais margaidh a áirithiú agus chun gur féidir na húdaráis a gcúraimí a dhéanamh. (29)Ba cheart an Rialachán seo a bheith gan dochar d’fheidhmiú RAPEX i gcomhréir le Treoir 2001/95/CE agus le Rialachán (CE) Uimh. 765/2008. (30)Ba cheart an Rialachán seo a bheith gan dochar do nós imeachta an chlásail cosanta dá bhforáiltear i reachtaíocht comhchuibhithe earnála an Aontais, de bhun Airteagal 114(10) den Chonradh. D’fhonn leibhéal coibhéiseach cosanta a áirithiú ar fud an Aontais, ba cheart Ballstáit a údarú bearta sriantacha a dhéanamh maidir le táirgí ar baol iad don tsláinte nó don tsábháilteacht, nó do ghnéithe eile de chosaint leas a phobail. Ba cheart ceangal a bheith orthu fógra a thabhairt faoi na bearta sin do na Ballstáit eile agus don Choimisiún, chun go bhféadfadh an Coimisiún seasamh a ghlacadh ar na bearta náisiúnta a chuireann srian le saorghluaiseachta táirgí d’fhonn feidhmiú an mhargaidh inmheánaigh a áirithiú.

(31)Ba cheart an fhaisnéis a mhalartaítear idir údaráis faireachais margaidh, agus úsáid fianaise agus torthaí imscrúduithe, a bheith faoi réir na ráthaíochtaí is déine maidir le rúndacht agus rúndacht ghairmiúil agus tráchtála. Ba cheart faisnéis a láimhseáil de réir an dlí náisiúnta is infheidhme, chun a áirthiú nach gcuirtear imscrúduithe i mbaol agus nach ndéantar dochar do chlú an oibreora eacnamaíoch. (32)Más gá, chun críocha an Rialacháin seo, sonraí pearsanta a phróiseáil, ba cheart é sin a dhéanamh de réir dhlí an Aontais um chosaint sonraí pearsanta. Tá aon phróiseáil sonraí pearsanta faoin Rialachán seo faoi réir Rialacháin (AE) Uimh. 2016/679 ó Pharlaimint na hEorpa agus ón gComhairle agus Rialachán (CE) Uimh. 45/2001 ó Pharlaimint na hEorpa agus ón gComhairle, de réir mar a bheidh. (33)Le hiontaofacht agus comhréireacht na tástála ar fud an Aontais a áirithiú i gcomhthéacs an fhaireachais margaidh, ba cheart don Choimisiún saoráidí tástála an Aontais a ainmniú. Thairis sin, ba cheart córas faisnéise níos cuimsithí a fhorbairt le torthaí tástála a roinnt taobh istigh den Aontas chun dúbailt nach bhfuil gá léi a sheachaint agus comhsheasmhacht níos mó a áirithiú ag leibhéal an Aontais. (34)Na saotharlanna a ainmneoidh an Coimisiún ina saoráidí tástála de chuid an Aontais, ba cheart an saineolas, an trealamh, an bonneagar agus an fhoireann a bheith acu chun cúraimí a dhéanamh ar an gcaighdeán is airde. Le torthaí maithe iontaofa a áirithiú, ba cheart saoráidí tástála an Aontais a bheith creidiúnaithe de réir chaighdeáin chomhchuibhithe ábhartha an Aontais. Ba cheart an creidiúnú a bheith tugtha ag comhlacht creidiúnaithe náisiúnta a oibríonn i gcomhréir le Rialachán (CE) Uimh. 765/2008. (35)Ba cheart ceangal a bheith ar na Ballstáit a áirithiú go bhfuil acmhainní airgeadais leordhóthanacha i gcónaí ar fáil chun foireann agus trealamh a sholáthar go cuí do na húdaráis faireachais margaidh. An ghníomhaíocht faireachais margaidh atá éifeachtúil, tá sí dian ar acmhainní, agus ba cheart acmhainní cobhsaí a chur ar fáil, ag leibhéal atá cuí do riachtanais an fhorfheidhmithe ag aon am ar leith. Dá bhrí sin, ba cheart cur leis an maoiniú poiblí trí bhíthin táillí a bhailiú le híoc as na costais a thabhaítear agus gníomhaíochtaí faireachais margaidh á ndéanamh maidir le táirgí a bhfuarthas amach go raibh siad neamhchomhlíontach, agus teist an oibreora eacnamaíoch maidir le comhlíonadh á cur san áireamh go cuí. (36)Ba cheart trédhearcacht iomlán a bheith ag baint le maoiniú gníomhaíochtaí faireachais margaidh trí tháillí arna mbailiú ó oibreoirí eacnamaíocha, ionas go mbeidh saoránaigh agus gnólachtaí in ann an modh agus na sonraí a úsáideadh le táillí a leagan síos a thuiscint agus ionas gur féidir iad a chur ar an eolas faoi úsáid ioncaim ó tháillí. (37)Is iomchuí go nainmneoidh na Ballstáit na húdaráis a bheidh freagrach as an reachtaíocht custaim a chur i bhfeidhm agus aon údaráis eile a bheidh, de réir dlí náisiúnta, i gceannas rialuithe ar tháirgí atá ag teacht isteach i margadh an Aontais; (38)Ba mhodh éifeachtach é le seachaint go gcuirfí táirgí neamhshábháilte nó neamhchomhlíontacha ar mhargadh an Aontais na táirgí sin a bhrath sula scaoilfí i saorchúrsaíocht iad. Tá forléargas iomlán ag údaráis custaim, ós iad na húdaráis atá i gceannas ar rialú na dtáirgí atá ag teacht isteach i gcríoch chustaim an Aontais iad, ar shreafaí trádála thar na teorainneacha seachtracha, agus dá bhrí sin ba cheart a cheangal orthu rialuithe iomchuí a dhéanamh ar bhonn measúnú riosca, chun an margadh a dhéanamh níos sábháilte. Ní féidir forfheidhmiú aonfhoirmeach a bhaint amach maidir le reachtaíocht comhchuibhithe an Aontais i leith táirgí ach amháin trí chomhar córasach agus trí mhalartú faisnéise idir údaráis faireachais margaidh agus údaráis custaim. An fhaisnéis uile is gá maidir le táirgí neamhchomhlíontacha nó faisnéis faoi oibreoirí eacnamaíocha ar aithníodh riosca níos airde neamhchomhlíonta ina leith, ba cheart na húdaráis sin an fhaisnéis sin a fháil i bhfad roimh ré ó na húdaráis faireachais margaidh. Dá réir sin, ba cheart do na húdaráis custaim na húdaráis faireachais margaidh a chur ar an eolas go prapúil faoi scaoileadh táirgí i saorchúrsaíocht agus faoi thorthaí rialuithe sa chás go bhfuil an fhaisnéis sin ábhartha maidir le forfheidhmiú reachtaíocht comhchuibhithe an Aontais i leith táirgí. Thairis sin, i gcás ina bhfaighidh an Coimisiún amach go bhfuil riosca tromchúiseach ag baint le táirge allmhairithe, ba cheart dó na Ballstáit a chur ar an eolas faoi na rioscaí sin chun a áirithiú go ndéanfar rialuithe comhordaithe agus níos éifeachtaí ar chomhlíonadh agus ar fhorfheidhmiú ag na chéad phointí iontrála san Aontas. (39)Chun tacaíocht a thabhairt d’údaráis custaim agus faireachais margaidh agus iad i mbun cúraimí a bhaineann le rialuithe ar tháirgí atá ag teacht isteach i gcríoch chustaim an Aontais, ba cheart láimhseáil níos fabhraí a dheonú maidir le táirgí atá dearbhaithe ag oibreoir eacnamaíoch údaraithe, mar a shainmhínítear sin in Airteagal 38(2) de Rialachán (AE) Uimh. 952/2013, le haghaidh scaoileadh i saorchúrsaíocht, go dtí go mbunófar nós imeachta maidir le malartú faisnéise faoi stádas na noibreoirí eacnamaíocha údaraithe agus faoin teist atá orthu maidir le comhlíonadh i ndáil le sábháilteacht táirgí. Le cur chuige den sórt sin, bheadh rialú níos spriocdhírithe ann, ar bhonn riosca, ar tháirgí a scaoiltear i saorchúrsaíocht. (40)Ba cheart an Coimisiún a bheith in ann faisnéis faoi fhaireachas margaidh a mhalartú le húdaráis rialála tríú tíortha nó le heagraíochtaí idirnáisiúnta, d’fhonn an comhlíonadh a áirithiú sula nonnmhaireoidh siad táirgí go margadh an Aontais. (41)Sa chomhthéacs sin, is gá an Córas Faisnéise agus Cumarsáide le haghaidh Faireachas Margaidh (ICSMS) atá ann cheana a choimeád agus a fhorbairt a thuilleadh. Chun faisnéis a bhailiú faoi fhorfheidhmiú reachtaíocht comhchuibhithe an Aontais i leith táirgí, ba cheart ICSMS a uasghrádú agus rochtain a bheith ag an gCoimisiún, ag na hoifigí idirchaidrimh aonair, agus ag na húdaráis faireachais margaidh air, agus ag an bpobal i gcoitinne chomh maith trí chomhéadan poiblí. Thairis sin, ba cheart comhéadan leictreonach a fhorbairt chun go bhféadfar faisnéis a mhalartú go héifeachtach idir córais náisiúnta custaim agus údaráis faireachais margaidh. (42)Ba cheart don Choimisiún meastóireacht a dhéanamh ar an Rialachán seo os coinne na gcuspóirí atá á saothrú ann. De bhun phointe 22 de Chomhaontú Idirinstitiúideach an 13 Aibreán 2016 maidir le Reachtóireacht Níos Fearr, ba cheart an mheastóireacht, a bheidh bunaithe ar éifeachtúlacht, ar éifeachtacht, ar chomhleanúnachas agus ar bhreisluach, ba cheart í a bheith ina bunús do mheasúnuithe tionchair ar roghanna maidir le tuilleadh gníomhaíochta. (43)Ba cheart leasanna airgeadais an Aontais a chosaint trí bhearta comhréireacha feadh an timthrialla caiteachais, lena náirítear neamhrialtachtaí a chosc, a bhrath agus a fhiosrú, cistí a cailleadh, a íocadh go mícheart nó a úsáideadh go mícheart a ghnóthú agus, i gcás inarb iomchuí, pionós airgeadais agus riaracháin a ghearradh. (44)Tá éagsúlacht na smachtbhannaí ar fud an Aontais ar na príomhchúiseanna le díspreagadh neamhleor agus le cosaint mhíchothrom. Is le dlínse náisiúnta a bhaineann rialacha faoi smachtbhannaí a bhunú, lena náirítear pionóis airgid, agus dá bhrí sin ba cheart iad a chinneadh sa dlí náisiúnta iad. Mar sin féin, ba cheart critéir agus treoirphrionsabail chomhchoiteanna a bhunú maidir le leibhéal na bpionós a leagan amach chun díspreagadh aonfhoirmeach éifeachtach a bhaint amach ar fud an Aontais. Is den riachtanas é sraith critéar a cheapadh maidir le leibhéil pionóis a leagan amach ar fud an Aontais a bheidh éifeachtach comhréireach athchomhairleach, go háirithe maidir le hiompraíocht na noibreoirí eacnamaíocha san am a chuaigh thart, maidir lena gcomhoibriú le linn imscrúduithe na núdarás faireachais margaidh, agus maidir le leibhéal na díobhála, chun cosc a chur ar laigí a bheadh ina spreagadh le siopadóireacht fóram. (45)Chun dálaí aonfhoirmeacha a áirithiú chun an Rialachán seo a chur chun feidhme, ba cheart cumhachtaí cur chun feidhme a thabhairt don Choimisiún maidir leis na nósanna imeachta um shaoráidí tástála an Aontais a ainmniú, maidir leis an nós imeachta um iarratais ar fhaisnéis agus um iarratais ar bhearta forfheidhmiúcháin, maidir le sonraí staidrimh a chumhdaíonn rialuithe arna ndéanamh ag na húdaráis custaim i leith táirgí atá faoi réir reachtaíocht comhchuibhithe an Aontais, maidir leis na sonraí atá le malartú agus an nós imeachta atá le leanúint i ndáil le malartú faisnéise idir údaráis custaim agus údaráis faireachais margaidh faoi stádas oibreoirí eacnamaíocha údaraithe, maidir le mionsonraí i dtaobh socruithe cur chun feidhme don chóras faisnéise agus cumarsáide agus sonraí a bhaineann le táirgí a chur faoin nós imeachta custaim ‘scaoileadh i saorchúrsaíocht’ arna dtarchur ag na húdaráis custaim, agus maidir le cur chun feidhme chóras na rialuithe réamhonnmhairiúcháin a bhaineann le táirgí, lena náirítear múnla do na deimhnithe comhlíonta nó fíoraithe atá le húsáid. Ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle. (46)Ós rud é nach féidir leis na Ballstáit cuspóir an Rialacháin seo, mar atá a áirithiú go gcomhlíonfaidh táirgí a chuirfear ar an margadh reachtaíocht comhchuibhithe an Aontais, a ghnóthú go leordhóthanach i bhfianaise an méid mhóir comhair, idirghníomhaithe agus gníomhaíochta comhsheasmhaí atá riachtanach idir na húdaráis inniúla sna Ballstáit uile, agus de bharr fhairsinge agus éifeachtaí na gníomhaíochta, gur fearr is féidir iad a ghnóthú ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta a leagtar amach san Airteagal sin, ní théann an Rialachán seo thar a bhfuil riachtanach chun na cuspóirí sin a ghnóthú. (47)Urramaítear leis an Rialachán seo na cearta bunúsacha agus cloíonn sé leis na prionsabail a aithnítear go háirithe i gCairt um Chearta Bunúsacha an Aontais Eorpaigh. Dá réir sin, ní mór an Rialachán seo a léirmhíniú agus a chur i bhfeidhm de réir na gceart agus na bprionsabal sin. Go háirithe, lorgaíonn an Rialachán seo urramú iomlán a áirithiú ar chosaint an tomhaltóra, ar an tsaoirse gnó a sheoladh, ar an tsaoirse tuairimíochta agus rochtain ar fhaisnéis, ar an gceart chun maoine agus ar chosaint sonraí pearsanta. TAR ÉIS AN RIALACHÁN SEO A GHLACADH: Caibidil I Forálacha Ginearálta

Airteagal 1 Ábhar Leis an Rialachán seo leagtar síos na rialacha agus na nósanna imeachta maidir le faisnéis faoi chomhlíonadh a sholáthar faoi tháirgí áirithe atá faoi réir gníomhartha de chuid an Aontais a dhéanann comhchuibhiú ar na dálaí chun na táirgí sin a mhargú. Leagtar amach leis creat le haghaidh comhar le hoibreoirí eacnamaíocha maidir leis na táirgí sin. Ina theannta sin, cuirtear creat ar fáil leis le haghaidh faireachas margaidh ar na táirgí sin chun a áirithiú go gcomhlíonann na táirgí sin ceanglais lena gcuirtear ardleibhéal cosanta ar fáil do leasanna an phobail, amhail sláinte agus sábháilteacht i gcoitinne, sláinte agus sábháilteacht san ionad oibre, cosaint tomhaltóirí, caomhnú an chomhshaoil agus slándáil. Ina theannta sin, soláthraítear leis an Rialachán seo creat le haghaidh rialuithe ar tháirgí den sórt sin atá ag isteach i margadh an Aontais. Airteagal 2 Raon feidhme 1.Baineann an Rialachán seo leis na táirgí uile atá faoi réir na reachtaíochta comhchuibhithe de chuid an Aontais a leagtar amach san Iarscríbhinn a ghabhann leis an Rialachán seo (‘Reachtaíocht comhchuibhithe an Aontais’). 2.Beidh feidhm ag gach ceann d'fhorálacha an Rialacháin seo a mhéid nach mbeidh aon fhorálacha sonracha a bhfuil an cuspóir céanna acu i reachtaíocht comhchuibhithe an Aontais, lena rialaítear ar mhodh níos sonraí gnéithe ar leith den fhaireachas margaidh agus den fhorfheidhmiú. 3. Ní chuirfidh cur i bhfeidhm an Rialacháin seo cosc ar na húdaráis faireachais margaidh bearta níos sonraithe a dhéanamh dá bhforáiltear i dTreoir 2001/95/CE. 4.Tá an Rialachán seo gan dochar d’Airteagal 12, 13, 14 agus 15 de Threoir 2000/31/CE. Airteagal 3 Sainmhínithe Chun críocha an Rialacháin seo, beidh feidhm ag na sainmhínithe seo a leanas: (1)ciallaíonn “cuir ar fáil ar an margadh” táirge a sholáthar lena dháileadh, lena thomhailt nó lena úsáid ar mhargadh an Aontais le linn gníomhaíocht tráchtála, bíodh sin ar íocaíocht nó saor in aisce; (2)ciallaíonn “cuir ar an margadh” táirge a chur ar fáil ar mhargadh an Aontais den chéad uair; (3)ciallaíonn ‘faireachas margaidh’ na gníomhaíochtaí a dhéanann na húdaráis faireachais margaidh agus na bearta a dhéanann siad lena áirithiú go gcomhlíonann táirgí na ceanglais faoi reachtaíocht comhchuibhithe an Aontais agus nach baol iad na táirgí don tsláinte, don tsábháilteacht ná d'aon ghné eile de chosaint leas an phobail; (4)ciallaíonn ‘údarás faireachais margaidh’ údarás atá ainmnithe ag Ballstát faoi Airteagal 11 ina údarás faireachais margaidh i gcríoch an Bhallstáit sin; (5)ciallaíonn ‘údarás is iarratasóir’ an túdarás faireachais margaidh a dhéanfaidh an tiarratas ar chúnamh frithpháirteach; (6)ciallaíonn ‘údarás iarrtha’ an túdarás faireachais margaidh a gheobhaidh iarratas ar chúnamh frithpháirteach;

(7)ciallaíonn ‘neamhchomhlíonadh’ aon mhainneachtain i gcomhlíonadh aon cheanglais faoin reachtaíocht comhchuibhithe de chuid an Aontais is infheidhme maidir leis an táirge atá i gceist. (8) ciallaíonn “monaróir” aon duine nádúrtha nó dlítheanach a mhonaraíonn táirge nó a dhéanann táirge den sórt sin a dhearadh nó a mhonarú, agus a mhargaíonn an táirge sin, faoina ainm nó faoina thrádmharc; (9)ciallaíonn “allmhaireoir” aon duine nádúrtha nó dlítheanach atá bunaithe san Aontas agus a chuireann táirge ar mhargadh an Aontais ó thríú tír; (10)ciallaíonn “dáileoir” aon duine nádúrtha nó dlítheanach sa slabhra soláthair, seachas an monaróir nó an tallmhaireoir, ar duine é a chuireann táirge áirithe ar fáil ar an margadh; (11) ciallaíonn ‘ionadaí údaraithe’ aon duine nádúrtha nó dlítheanach atá bunaithe san Aontas a bhfuil sainordú i scríbhinn faighte aige ó mhonaróir chun gníomhú thar a cheann i ndáil le cúraimí atá sonraithe maidir le hoibleagáidí an mhonaróra de réir na reachtaíochta comhchuibhithe de chuid an Aontais is ábhartha; (12)ciallaíonn ‘oibreoir eacnamaíoch’ an monaróir, an tionadaí údaraithe, an tallmhaireoir nó an dáileoir, lena náirítear: (a)aon cheann de na hoibreoirí eacnamaíocha dá dtagraítear i dTreoracha 2006/66/CE, 2009/48/CE, 2010/35/AE, 2013/29/AE, 2013/53/AE, 2014/28/AE, 2014/29/AE, 2014/30/AE, 2014/31/AE, 2014/32/AE, 2014/33/AE, 2014/34/AE, 2014/35/AE, 2014/53/AE, 2014/68/AE, 2014/90/AE, i Rialacháin (AE) 305/2011, (AE) 2016/424, (AE) 2016/425, (AE) 2016/426, (AE) 2017/745 agus (AE) 2017/746; (b)na hoibreoirí mar a shainmhínítear iad i Rialachán (CE) Uimh. 273/2004; (c)táirgeoir earra agus an túsáideoir iartheachtach mar a shainmhínítear iad i ngach cás i Rialachán (CE) Uimh. 1907/2006 agus i Rialachán (CE) Uimh. 1272/2008; (d)an tallmhaireoir príobháideach mar a shainmhínítear é i dTreoir 2013/53/AE; (e)an suiteálaí mar a shainmhínítear é i dTreoir 2006/42/CE agus i dTreoir 2014/33/AE; (f)an soláthróir agus an dáileoir mar a shainmhínítear iad i Rialachán (CE) Uimh. 1222/2009; (g)an déileálaí mar a shainmhínítear é i Rialachán (AE) 2017/1369; (h)aon duine nádúrtha nó dlítheanach eile atá bunaithe san Aontas, agus nach dáileoir é, a choinníonn táirgí i dtrádstórais, a phacáistíonn iad agus a sheolann iad chuig margadh an Aontais nó laistigh de mhargadh an Aontais; (13)ciallaíonn ‘gníomhaíocht cheartaitheach’ aon ghníomhaíocht a dhéanfaidh oibreoir eacnamaíoch chun deireadh a chur le aon neamhchomhlíonadh, lena náirítear gníomhaíocht chun cur ar fáil táirge ar an margadh a shrianadh nó chun táirge atá ar an margadh a scriosadh; (14)ciallaíonn ‘beart sealadach’ aon bheart sealadach a dhéanfaidh údarás faireachais margaidh a bhfuil sé mar aidhm aige cur ar fáil táirge ar an margadh a chur ar fionraí nó a shrianadh go dtí go ndéanfar measúnú críochnaitheach ar an neamhchomhlíonadh, gan dochar d'aon chinneadh ina dhiaidh sin; (15)ciallaíonn ‘riosca tromchúiseach’ aon riosca tromchúiseach, lena náirítear riosca tromchúiseach nach bhfuil éifeachtaí aige láithreach, a bhfuil idirghabháil mhear na núdarás faireachais margaidh de dhíth ina leith; (16)ciallaíonn ‘úsáideoir deiridh’ aon duine nádúrtha nó dlítheanach, atá ina chónaí nó bunaithe san Aontas, ar cuireadh táirge ar fáil dó i gcáil tomhaltóra, taobh amuigh d'aon ghníomhaíocht tráchtála, gnó, ceird nó gairm, nó i gcáil úsáideoir deiridh gairmiúil i rith a chuid gníomhaíochtaí tionsclaíocha nó gairmiúla; (17)ciallaíonn “aisghlaoch” aon bheart a bhfuil sé d’aidhm aige táirge a cuireadh ar fáil cheana féin don úsáideoir deiridh a fháil ar ais; (18)ciallaíonn “tarraingt siar” aon bheart a bhfuil sé d’aidhm aige cosc a chur ar tháirge sa slabhra soláthair a chur ar fáil ar an margadh;

(19)ciallaíonn ‘údaráis custaim‘ údaráis custaim mar a shainmhínítear iad in Airteagal 5(1) de Rialachán (AE) 952/2013; (20)ciallaíonn ‘scaoileadh i saorchúrsaíocht’ an nós imeachta a leagtar síos in Airteagal 201 de Rialachán (AE) Uimh. 952/2013; (21)ciallaíonn ‘táirgí atá ag teacht isteach i margadh an Aontais’ táirgí ó thríú tíortha atá beartaithe a chur ar mhargadh an Aontais nó atá beartaithe d'úsáid phríobháideach nó do thomhailt phríobháideach laistigh de chríoch custaim an Aontais agus atá curtha faoin nós imeachta custaim ‘scaoileadh i saorchúrsaíocht’; (22)ciallaíonn ‘oibreoir eacnamaíoch údaraithe’ oibreoir eacnamaíoch a bhfuil an stádas aige a dheonaítear de bhun Airteagal 38(1) de Rialachán (AE) Uimh. 952/2013. Caibidil II Faisnéis faoi chomhlíonadh Airteagal 4 Duine atá freagrach as faisnéis faoi chomhlíonadh 1. Ní fhéadtar táirge a chur ar fáil ar an margadh ach amháin má chomhlíontar na coinníollacha seo a leanas: (a)tá an monaróir bunaithe san Aontas nó tá ceann amháin ar a laghad díobh seo a leanas ann maidir leis an táirge: (i) allmhaireoir; (ii) duine nádúrtha nó dlítheanach atá bunaithe san Aontas a bhfuil sainordú scríofa aige ón monaróir arna ainmniú mar dhuine atá freagrach as na cúraimí a chur i gcrích a liostaítear i mír 3 agus ina gceanglaítear air na cúraimí sin a chur i gcrích thar cheann an mhonaróra; (b)aitheantas agus sonraí teagmhála an mhonaróra, an allmhaireora nó duine eile a chomhlíonann ceanglais phointe (a) a bheith ar fáil go poiblí i gcomhréir le mír 4 agus a bheith léirithe nó inaitheanta i gcomhréir le mír 5. 2.Chun críocha an Airteagail seo, ciallaíonn ‘an duine atá freagrach as faisnéis faoi chomhlíonadh’ an duine, is cuma cé acu an monaróir, an tallmhaireoir nó duine eile atá ann, a chomhlíonann ceanglais mhír 1(a) maidir leis an táirge nó, má tá níos mó ná duine amháin den sórt sin ann, aon duine acu. 3.Déanfaidh an duine atá freagrach as faisnéis faoi chomhlíonadh na cúraimí seo a leanas: (a)má tá, sa reachtaíocht comhchuibhithe de chuid an Aontais is infheidhme maidir leis an táirge, foráil maidir le dearbhú comhréireachta de chuid AE agus doiciméadacht theicniúil, an dearbhú agus an doiciméadacht theicniúil a choimeád ar fáil do na húdaráis faireachais margaidh ar feadh na tréimhse a cheanglaítear sa reachtaíocht sin; (b)tar éis dó iarratas réasúnaithe a fháil ó údarás faireachais margaidh, an fhaisnéis agus an doiciméadacht ar fad is gá a chur ar fáil don údarás sin chun comhréireacht an táirge a léiriú i dteanga oifigiúil de chuid an Aontais a chinnfidh an Ballstát lena mbaineann; (c)comhoibriú leis na húdaráis faireachais margaidh, arna iarraidh sin dóibh, maidir le haon ghníomhaíocht a dhéanfar chun deireadh a chur leis na rioscaí a bhaineann leis an táirge nó, mura féidir sin, chun iad a mhaolú. 4. Déanfaidh monaróirí aitheantas agus sonraí teagmhála an duine atá freagrach as faisnéis faoi chomhlíonadh i leith an táirge a chur ar fail go poiblí ar a suíomh gréasáin nó, mura bhfuil suíomh gréasáin acu, ar aon bhealach eile a fhágfaidh gur féidir leis an bpobal i gcoitinne san Aontas rochtain a fháil ar an bhfaisnéis saor in aisce.

5.Aitheantas agus sonraí teagmhála an duine atá freagrach as faisnéis faoi chomhlíonadh i dtaca leis an táirge, léireofar ar an táirge, ar a phacáistíocht, nó ar an mbeartán nó ar dhoiciméad a ghabhann leis an táirge iad, nó beidh siad inaitheanta le faisnéis a léireofar ar na nithe sin. 6.Chun críche míre 1: (a)féadann monaróirí duine a ainmniú faoi mhír 1(a)(ii) cibé acu atá nó nach bhfuil ceart acu nó oibleagáid orthu ionadaí údaraithe a cheapadh faoin reachtaíocht comhchuibhithe de chuid an Aontais is infheidhme maidir leis an táirge; (b)i gcás ina bhfuil ceart den sórt sin ag an monaróir, nó oibleagáid den sórt sin air, faoi reachtaíocht comhchuibhithe an Aontais, is féidir ceapadh ionadaí údaraithe faoin reachtaíocht sin a áireamh mar ainmniú chun críocha mhír 1(a)(ii) ar choinníoll go gcomhlíonann an ceapachán ceanglais na míre sin. 7.Ní bheidh feidhm ag an Airteagal seo maidir le táirge atá faoi réir Rialachán (CE) Uimh. 1223/2009 , Rialachán (CE) 2017/745, Rialachán 2017/746 nó Rialachán 2017/1369. Airteagal 5 Dearbhú comhréireachta I gcás ina bhforáiltear i reachtaíocht comhchuibhithe an Aontais maidir le dearbhú comhréireachta de chuid AE a dhréachtú, cuirfidh monaróirí an dearbhú ar fail go poiblí ar a suíomh gréasáin nó, mura bhfuil suíomh gréasáin acu, ar aon bhealach eile a fhágfaidh gur féidir leis an bpobal i gcoitinne san Aontas rochtain a fháil ar an dearbhú saor in aisce. Caibidil III Cúnamh agus comhoibriú le hoibreoirí eacnamaíocha Airteagal 6 Faisnéis d’oibreoirí eacnamaíocha Déanfaidh na Pointí Teagmhála do Tháirgí dá dtagraítear i [Rialachán (CE) Uimh. 764/2008 ó Pharlaimint na hEorpa agus ón gComhairle / Rialachán (AE)…. ó Pharlaimint na hEorpa agus ón gComhairle] faisnéis i ndáil leis an reachtaíocht comhchuibhithe de chuid an Aontais is infheidhme maidir le táirge a chur ar fáil d'oibreoirí eacnamaíocha, arna iarraidh sin dóibh agus saor in aisce. Airteagal 7 Socruithe comhpháirtíochta um chomhlíonadh 1.Is féidir le húdarás faireachais margaidh comhaontú comhpháirtíochta a dhéanamh le hoibreoir eacnamaíoch atá bunaithe ina chríoch faoina naontóidh an túdarás comhairle agus treoir a thabhairt don oibreoir eacnamaíoch i ndáil leis an reachtaíocht comhchuibhithe de chuid an Aontais is infheidhme maidir leis na táirgí a bhfuil an toibreoir eacnamaíoch freagrach astu. Ní chumhdófar leis an socrú soláthar gníomhaíochtaí measúnaithe comhréireachta atá faoi chúram comhlachtaí dá dtugtar fógra faoi reachtaíocht comhchuibhithe an Aontais. 2.Má dhéanann údarás faireachais margaidh socrú comhpháirtíochta faoi mhír 1, iontrálfaidh sé an fíoras sin sa chóras dá dtagraítear in Airteagal 34, maille le sonraí faoi raon feidhme an tsocraithe, agus ainmneacha agus seoltaí an údaráis féin agus an oibreora eacnamaíoch. 3.Má dhéanann údarás faireachais margaidh socrú comhpháirtíochta faoi mhír 1, cuirfidh údaráis faireachais margaidh eile an túdarás sin ar an eolas faoi aon bheart sealadach a dhéanfaidh siad i gcoinne an oibreora eacnamaíoch, agus aon ghníomhaíocht cheartaitheach a dhéanfaidh an toibreoir eacnamaíoch, i ndáil le comhlíonadh na reachtaíochta comhchuibhithe de chuid an Aontais is infheidhme. 4.Feadfaidh an túdarás faireachais margaidh a dhéanfaidh socrú comhpháirtíochta faoi mhír 1 táillí a ghearradh ar an oibreoir eacnamaíoch, arb ionann iad agus na costais a thabhaigh an túdarás go réasúnta agus a fheidhmeanna faoi mhír 1 agus faoi mhír 2 a ndéanamh aige.

Airteagal 8 Meabhráin tuisceana le geallsealbhóirí 1. Is féidir le húdaráis faireachais margaidh meabhráin tuisceana a dhéanamh le gnólachtaí nó le heagraíochtaí a dhéanann ionadaíocht ar ghnólachtaí nó ar úsáideoirí deiridh maidir le feidhmiú, nó maoiniú, comhghníomhaíochtaí atá dírithe ar neamh-chomhlíonadh a shainaithint nó ar chomhlíonadh a chur chun cinn i limistéir gheografacha shonracha nó i dtaca le catagóirí táirgí sonracha. Déanfaidh an túdarás faireachais margaidh atá i gceist an meabhrán a chur ar fáil don phobal i gcoitinne, agus iontrálfaidh sé sa chóras dá tagraítear in Airteagal 34 é. 2.Aon fhaisnéis a thiocfaidh as gníomhaíochtaí arna ndéanamh nó arna maoiniú ag páirtithe eile i meabhrán tuisceana atá déanta aige faoi mhír 1, féadfaidh údarás faireachais margaidh úsáid a bhaint aisti in aon imscrúdú a dhéanfaidh sé ar neamh-chomhlíonadh, má rinneadh an ghníomhaíocht atá i gceist go neamhspleách neamhchlaonta neamhfhabhrach, agus sa chás sin amháin. 3.Aon mhalartú faisnéise idir údaráis faireachais margaidh agus gnólachtaí nó eagraíochtaí dá dtagraítear i mír 1 chun meabhrán tuisceana a rinne siad faoin mír sin a ullmhú nó a chur chun feidhme, measfar nach sáraíonn an malartú sin ceanglais na rúndachta gairmiúla. Airteagal 9 Bearta deonacha a fhoilsiú 1. Déanfaidh an Coimisiún tairseach ar líne a fhorbairt agus a chothabháil ar ar féidir le hoibreoirí eacnamaíocha faisnéis a fhoilsiú faoi bhearta a rinne siad go deonach i ndáil le táirge mar a shainmhínítear sin i dTreoir 2001/95/CE nó i ndáil le táirge a chuir siad ar fáil ar an margadh, i gcás inar fairsinge na rioscaí a bhaineann leis an táirge ná críoch aon Bhallstáit amháin. Beidh úsáideoirí deiridh agus údaráis faireachais margaidh in ann rochtain a fháil ar an tairseach ar líne. 2. Má chinneann oibreoir eacnamaíoch faisnéis a fhoilsiú ar an tairseach dá dtagraítear i mír 1, áiritheoidh sé gur féidir an táirge a shainaithint go beacht leis an bhfaisnéis arna foilsiú, agus go míneofar na rioscaí sa chaoi gur féidir le húsáideoirí deiridh a mheas cén ghníomhaíocht ba cheart dóibh a dhéanamh i bhfianaise na rioscaí. An fhaisnéis a fhoilseofar, soláthrófar í i dteangacha oifigiúla uile na mBallstát ina gcuirtear na táirgí ar fáil ar an margadh, agus is é an toibreoir eacnamaíoch a bheidh freagrach as soláthar agus cruinneas na faisnéise sin. 3.Tá an foilsiú dá dtagraítear i mír 1 gan dochar d’aon oibleagáidí atá ar oibreoirí eacnamaíocha faoin reachtaíocht comhchuibhithe de chuid an Aontais is infheidhme ná faoi Threoir 2001/95/CE. Caibidil IV Eagrú agus prionsabail ghinearálta an fhaireachais margaidh Airteagal 10 Oibleagáidí na núdarás faireachais margaidh maidir le heagrú 1. Cuirfidh na húdaráis faireachais margaidh cumarsáid iomchuí agus sásraí comhordaithe iomchuí ar bun le húdaráis faireachais margaidh eile. 2. Bunóidh na húdaráis faireachais margaidh na nósanna imeachta seo a leanas i ndáil le táirgí atá faoi réir na reachtaíochta comhchuibhithe de chuid an Aontais a leagtar amach san Iarscríbhinn: (a)nósanna imeachta le haghaidh obair leantach a dhéanamh ar ghearáin nó ar thuairiscí i leith saincheisteanna a bhaineann le rioscaí; (b)nósanna imeachta le haghaidh faireachán a dhéanamh ar aon tionóiscí nó ar aon díobháil do shláinte nó do shábháilteacht na núsáideoirí deiridh a bhfuil amhras ann gurbh iad na táirgí sin ba chúis leo;

(c)nósanna imeachta le haghaidh a fhíorú go ndearnadh na hoibreoirí eacnamaíocha an ghníomhaíocht cheartaitheach a bhí le déanamh acu; (d)nósanna imeachta le haghaidh bailiú agus iniúchadh eolais eolaíoch agus theicniúil maidir le saincheisteanna sábháilteachta. Airteagal 11 Údaráis faireachais margaidh agus oifigí idirchaidrimh aonair 1. Ainmneoidh gach Ballstát údarás faireachais margaidh amháin nó níos mó ina chríoch féin. Cuirfidh sé an Coimisiún agus na Ballstáit eile ar an eolas, trí mheán an Líonra a bhunaítear faoi Airteagal 31, faoi na húdaráis faireachais margaidh arna nainmniú aige agus faoi limistéir inniúlachta gach ceann de na húdaráis sin, ag baint úsáid as an gcóras faisnéise agus cumarsáide dá dtagraítear in Airteagal 34. 2.Ainmneoidh gach Ballstát ceann amháin dá údaráis faireachais margaidh nó aon údarás inniúil eile mar oifig idirchaidrimh aonair. 3. Beidh oifig idirchaidrimh aonair an Bhallstáit freagrach as comhordú ghníomhaíochtaí forfheidhmiúcháin agus faireachais margaidh na núdarás faireachais margaidh arna nainmniú ag an mBallstát sin. 4. Áiritheoidh na Ballstáit go bhfuil ag a núdaráis faireachais margaidh agus ag a noifig idirchaidrimh aonair na hacmhainní, lena náirítear acmhainní buiséadacha agus eile leordhóthanacha, an saineolas, na nósanna imeachta agus na socruithe eile is gá chun a ndualgas a dhéanamh go cuí. 5. I gcás inarb ann do níos mó ná údarás faireachais margaidh amháin ina gcríoch féin, áiritheoidh na Ballstáit go bhfuil dualgais ar leith gach ceann de na húdaráis sin sainithe go soiléir agus go noibríonn na húdaráis sin i ndlúthchomhar le chéile ionas gur féidir leo a ndualgais a chomhlíonadh go héifeachtach. Airteagal 12 Gníomhaíochtaí na núdarás faireachais margaidh 1.Seolfaidh na húdaráis faireachais margaidh a ngníomhaíochtaí ar bhealach a áiritheoidh an méid seo a leanas: (a)faireachas éifeachtach ar an margadh laistigh dá gcríoch i dtaca le haon táirgí atá faoi réir na reachtaíochta comhchuibhithe de chuid an Aontais a leagtar amach san Iarscríbhinn; (b)go ndéanfaidh siad bearta sealadacha atá iomchuí agus comhréireach agus go ndéanfaidh na hoibreoirí eacnamaíocha gníomhaíocht cheartaitheach atá iomch